Avis juridique important

|

52000PC0244

Πρόταση απόφασης του Συμβουλίου με την οποία εξουσιοδοτείται η Γερμανία να εφαρμόσει μειωμένο συντελεστή ειδικού φόρου κατανάλωσης σε ορισμένα πετρελαιοειδή, όταν χρησιμοποιούνται για ειδικούς σκοπούς, σύμφωνα με τη διαδικασία που προβλέπει το άρθρο 8, παράγραφος 4, της οδηγίας 92/81/ΕΟΚ  /* COM/2000/0244 τελικό */

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ Με την οποία εξουσιοδοτείται η Γερμανία να εφαρμόσει μειωμένο συντελεστή ειδικού φόρου κατανάλωσης σε ορισμένα πετρελαιοειδή, όταν χρησιμοποιούνται για ειδικούς σκοπούς, σύμφωνα με τη διαδικασία που προβλέπει το άρθρο 8 παράγραφος 4 της οδηγίας 92/81/ΕΟΚ(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΣύμφωνα με το άρθρο 8 παράγραφος 4 της οδηγίας 92/81/EΟΚ του Συμβουλίου για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή [1], το Συμβούλιο, αποφασίζοντας ομόφωνα μετά από πρόταση της Επιτροπής, δύναται να εξουσιοδοτήσει οποιοδήποτε κράτος μέλος να χορηγήσει απαλλαγές ή μειώσεις των ειδικών φόρων κατανάλωσης για εδικούς λόγους πολιτικής.[1]  ΕΕ L 316 της 31.10.92, σ. 12, η οδηγία όπως τροποποιήθηκε για τελευταία φορά με την οδηγία 94/74/ΕΚ (ΕΕ L 365 της 31.12.1994, σ. 46).Οι γερμανικές αρχές ενημέρωσαν την Επιτροπή σχετικά με το ότι, στο πλαίσιο της συνεχιζόμενης μεταρρύθμισης της περιβαλλοντικής φορολογίας, ο φόρος που επιβάλλεται στα πετρελaιοειδή τα οποία χρησιμοποιούνται ως καύσιμα θα αυξηθεί κατά 6 Pfennigs ανά λίτρο την 1η Ιανουαρίου 2000, 2001, 2002 και 2003.Ωστόσο, λόγω του ότι οι δημόσιες συγκοινωνίες είναι φιλικότερες προς το περιβάλλον από τις μεταφορές με ιδιωτικά οχήματα, οι γερμανικές αρχές ενημέρωσαν επίσης την Επιτροπή ότι επιθυμούν να εισάγουν διαφορετικό συντελεστή φόρου για τα πετρελaιοειδή που χρησιμοποιούνται ως καύσιμα από τα οχήματα που χρησιμοποιούνται στις δημόσιες τοπικές μεταφορές επιβατών. Η διαφοροποίηση αυτή στον συντελεστή του φόρου θα υλοποιηθεί μέσω της επιστροφής του 50% της αύξησης του φόρου που θα εφαρμοστεί στα πετρελαιοειδή κατά τα έτη 2000 έως 2003.Κατά συνέπεια, η Γερμανία ζητά την άδεια να εφαρμόσει μειωμένο συντελεστή ειδικού φόρου κατανάλωσης στα πετρελαιοειδή που χρησιμοποιούνται ως καύσιμα από τα οχήματα που χρησιμοποιούνται στις δημόσιες τοπικές μεταφορές επιβατών. Ο μειωμένος συντελεστής θα συμμορφούται προς τα ελάχιστα επίπεδα που ορίζονται στην οδηγία 92/82/ΕΟΚ [2].[2]  ΕΕ L 316 της 31.10.92, σ. 19, η οδηγία όπως τροποποιήθηκε για τελευταία φορά με την οδηγία 94/74/ΕΚ (ΕΕ L 365 της 31.12.1994, σ. 46).Σύμφωνα με την οδηγία 92/81/EΟΚ, τα άλλα κράτη μέλη ενημερώθηκαν σχετικά με αυτή την αίτηση.Η οδηγία 92/81/ΕΟΚ προβλέπει ότι η Επιτροπή επανεξετάζει περιοδικά αυτές τις απαλλαγές και μειώσεις. Αν η Επιτροπή θεωρεί ότι δεν μπορούν να διατηρηθούν πλέον για λόγους στρέβλωσης του ανταγωνισμού ή στρέβλωσης της λειτουργίας της εσωτερικής αγοράς, ή γιατί δεν είναι συμβατές με την κοινοτική πολιτική για την προστασία του περιβάλλοντος, υποβάλλει τις κατάλληλες προτάσεις στο Συμβούλιο.Εν πάση περιπτώσει, η παρέκκλιση αυτή πρέπει να επανεξεταστεί μετά από πρόταση της Επιτροπής, το αργότερο μέχρι τις 31 Δεκεμβρίου 2003, ημερομηνία λήξης της άδειας που χορηγείται με την παρούσα απόφαση. Το Συμβούλιο θα επανεξετάσει την κατάσταση με βάση πρόταση της Επιτροπής και θα αποφασίσει αν πρέπει να ανακαλέσει, να τροποποιήσει ή να επιβεβαιώσει την άδεια που παρέχεται με το άρθρο 1 της παρούσας απόφασης.Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ Με την οποία εξουσιοδοτείται η Γερμανία να εφαρμόσει μειωμένο συντελεστή ειδικού φόρου κατανάλωσης σε ορισμένα πετρελαιοειδή, όταν χρησιμοποιούνται για ειδικούς σκοπούς, σύμφωνα με τη διαδικασία που προβλέπει το άρθρο 8 παράγραφος 4 της οδηγίας 92/81/ΕΟΚΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη: τη συνθήκη για την ίδρυση της Ευρωπαϊκής Κοινότητας,την οδηγία 92/81/EΟΚ του Συμβουλίου της 19ης Οκτωβρίου 1992 για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή [3] και, ιδίως, το άρθρο 8 παράγραφος 4,[3]  ΕΕ L 316 της 31.10.92, σ. 12, η οδηγία όπως τροποποιήθηκε για τελευταία φορά με την οδηγία 94/74/ΕΚ (ΕΕ L 365 της 31.12.1994, σ. 46).την πρόταση της Επιτροπής, [4][4]   ΕΕ LΕκτιμώντας τα εξής:(1) Σύμφωνα με το άρθρο 8 παράγραφος 4 της οδηγίας 92/81/EΟΚ, το Συμβούλιο, αποφασίζοντας ομόφωνα μετά από πρόταση της Επιτροπής, δύναται να εξουσιοδοτήσει οποιοδήποτε κράτος μέλος να χορηγήσει απαλλαγές ή μειώσεις του ειδικού φόρου κατανάλωσης που επιβάλλεται στα πετρελαιοειδή, για ειδικούς λόγους πολιτικής.(2) Οι γερμανικές αρχές ενημέρωσαν την Επιτροπή σχετικά με το ότι, στο πλαίσιο της συνεχιζόμενης μεταρρύθμισης της περιβαλλοντικής φορολογίας, ο φόρος που επιβάλλεται στα πετρελaιοειδή τα οποία χρησιμοποιούνται ως καύσιμα θα αυξηθεί κατά 6 Pfennigs ανά λίτρο την 1η Ιανουαρίου 2000, 2001, 2002 και 2003.(3) Λόγω του ότι οι δημόσιες συγκοινωνίες είναι φιλικότερες προς το περιβάλλον από τις μεταφορές με ιδιωτικά οχήματα, οι γερμανικές αρχές ενημέρωσαν επίσης την Επιτροπή ότι επιθυμούν να καθιερώσουν διαφορετικό συντελεστή φόρου για τα πετρελaιοειδή που χρησιμοποιούνται ως καύσιμα από τα οχήματα που χρησιμοποιούνται στις δημόσιες τοπικές μεταφορές επιβατών, επιστρέφοντας το 50% της εν λόγω αύξησης του φόρου.(4) Τα άλλα κράτη μέλη ενημερώθηκαν σχετικά με αυτή την αίτηση.(5) Η Επιτροπή και όλα τα άλλα κράτη μέλη δέχονται ότι η εφαρμογή διαφορετικού συντελεστή στον ειδικό φόρο κατανάλωσης για τα πετρελαιοειδή που χρησιμοποιούνται ως καύσιμα από τα οχήματα που χρησιμοποιούνται στις δημόσιες τοπικές μεταφορές επιβατών δεν θα οδηγήσει σε στρεβλώσεις του ανταγωνισμού ούτε θα εμποδίσει τη λειτουργία της εσωτερικής αγοράς.(6) Η παρούσα απόφαση δεν θίγει το αποτέλεσμα διαδικασιών για τις μελλοντικές κρατικές ενισχύσεις, οι οποίες ενδεχομένως κινούνται βάσει των άρθρων 87 και 88 της συνθήκης [5].[5]  Απόφαση της Επιτροπής της 15.02.2000. Κρατικές ενισχύσεις, υπόθεση Ν/575/99 - Γερμανία, "Φkosteuer".(7) Η Επιτροπή επανεξετάζει περιοδικά αυτές τις απαλλαγές και μειώσεις προκειμένου να ελέγχει κατά πόσο στρεβλώνουν τον ανταγωνισμό ή τη λειτουργία της εσωτερικής αγοράς ή συμβιβάζονται με την κοινοτική πολιτική για την προστασία του περιβάλλοντος.(8) Η Γερμανία ζήτησε την άδεια να εισαγάγει διαφορετικό συντελεστή φόρου στα πετρελaιοειδή που χρησιμοποιούνται ως καύσιμα από τα οχήματα που χρησιμοποιούνται στις δημόσιες τοπικές μεταφορές επιβατών, επιστρέφοντας το 50% της αύξησης του φόρου που θα εφαρμόζεται στα πετρελaιοειδή κατά τα έτη 2000 έως 2003.(9) Το Συμβούλιο θα επανεξετάσει την παρούσα απόφαση μετά από πρόταση της Επιτροπής, το αργότερο μέχρι τις 31 Δεκεμβρίου 2003, ημερομηνία λήξης της άδειας που χορηγείται με την παρούσα απόφαση.ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Σύμφωνα με το άρθρο 8 παράγραφος 4 της οδηγίας 92/81/EΟΚ του Συμβουλίου, επιτρέπεται στη Γερμανία να εφαρμόσει διαφορετικό συντελεστή φόρου στα πετρελaιοειδή που χρησιμοποιούνται ως καύσιμα από τα οχήματα που χρησιμοποιούνται στις δημόσιες τοπικές μεταφορές επιβατών, για το διάστημα από 1ης Ιανουαρίου 2000 έως 31ης Δεκεμβρίου 2003, υπό τον όρο ότι η μείωση αυτή είναι σύμφωνη με τις υποχρεώσεις που απορρέουν από την οδηγία 92/82/ΕΟΚ του Συμβουλίου της 19ης Οκτωβρίου 1992 για την προσέγγιση των συντελεστών των ειδικών φόρων κατανάλωσης στα πετρελαιοειδή [6].[6]  ΕΕ L 316 της 31.10.92, σ. 19, η οδηγία όπως τροποποιήθηκε για τελευταία φορά με την οδηγία 94/74/ΕΚ (ΕΕ L 365 της 31.12.1994, σ. 46).Άρθρο 2Η παρούσα απόφαση απευθύνεται στη Γερμανία.Βρυξέλλες,Για το ΣυμβούλιοΟ Πρόεδρος


Avis juridique important

|

51998PC0113(01)

Πρόταση απόφασης του Συμβουλίου σχετικά με τη θέση της Κοινότητας στο συμβούλιο σύνδεσης όσον αφορά τη συμμετοχή της Βουλγαρίας σε κοινοτικά προγράμματα στον τομέα των μικρομεσαίων επιχειρήσεων  /* COM/98/0113 τελικό - CNS 98/0078 */

Επίσημη Εφημερίδα αριθ. C 119 της 17/04/1998 σ. 0001

Πρόταση απόφασης της Επιτροπής σχετικά με τη θέση της Κοινότητας στο συμβούλιο σύνδεσης όσον αφορά τη συμμετοχή της Βουλγαρίας σε κοινοτικά προγράμματα στον τομέα των μικρομεσαίων επιχειρήσεων (98/C 119/01) COM(98) 113 τελικό - 98/0078 (CNS)(Υποβλήθηκε από την Επιτροπή στις 4 Μαρτίου 1998)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 παράγραφος 3, σε συνδυασμό με το άρθρο 228 παράγραφος 3, πρώτο εδάφιο,την πρόταση της Επιτροπής,τη γνώμη του Ευρωπαϊκού Κοινοβουλίου,Εκτιμώντας:ότι το συμπληρωματικό πρωτόκολλο της ευρωπαϊκής συμφωνίας για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Βουλγαρίας, αφετέρου, έχει συναφθεί με απόφαση του Συμβουλίου και της Επιτροπής της 4ης Δεκεμβρίου 1995 7ότι, σύμφωνα με το άρθρο 1 του συμπληρωματικού πρωτοκόλλου, η Βουλγαρία μπορεί να συμμετέχει σε κοινοτικά προγράμματα πλαίσια, ειδικά προγράμματα, σχέδια ή άλλες δράσεις κυρίως στον τομέα των μικρομεσαίων επιχειρήσεων και ότι, σύμφωνα με το άρθρο 2, οι όροι συμμετοχής της Βουλγαρίας στις δραστηριότητες που αναφέρονται στο άρθρο 1 θα αποφασιστούν από το συμβούλιο σύνδεσης 7ότι η απόφαση του Συμβουλίου 97/15/ΕΚ, της 9ης Δεκεμβρίου 1996, περί θεσπίσεως τρίτου πολυετούς προγράμματος για τις μικρομεσαίες επιχειρήσεις (ΜΜΕ) στην Ευρωπαϊκή Ένωση (1997-2000) (1) και ιδίως το άρθρο 7 παράγραφος 1 προβλέπουν ότι αυτό το πρόγραμμα θα είναι ανοιχτό στη συμμετοχή των συνδεδεμένων χωρών της Κεντρικής Ευρώπης σύμφωνα με τους όρους που περιέχουν τα συμπληρωματικά πρωτόκολλα των συμφωνιών σύνδεσης για τη συμμετοχή σε κοινοτικά προγράμματα,ΑΠΟΦΑΣΙΖΕΙ:Η θέση την οποία θα λάβει η Κοινότητα στο συμβούλιο σύνδεσης το οποίο συστάθηκε με την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Βουλγαρίας αφετέρου, όσον αφορά τη συμμετοχή της Βουλγαρίας σε κοινοτικά προγράμματα στον τομέα των μικρομεσαίων επιχειρήσεων, συνίσταται στο συνημμένο σχέδιο απόφασης του συμβουλίου σύνδεσης.(1) ΕΕ L 6 της 10.1.1997, σ. 25.Σχέδιο ΑΠΟΦΑΣΗΣ αριθ. . . ./98 ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΚ-ΒΟΥΛΓΑΡΙΑΣ της . . . 1998 για την έγκριση των όρων συμμετοχής της Βουλγαρίας σε κοινοτικά προγράμματα στον τομέα των μικρομεσαίων επιχειρήσεων ΤΟ ΣΥΜΒΟΥΛΙΟ ΣΥΝΔΕΣΗΣ,Έχοντας υπόψη:την ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους αφενός, και της Βουλγαρίας αφετέρου (1),το συμπληρωματικό πρωτόκολλο της ευρωπαϊκής συμφωνίας για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους αφενός, και της Βουλγαρίας αφετέρου, σχετικά με τη συμμετοχή της Βουλγαρίας σε κοινοτικά προγράμματα (2), και ιδίως τα άρθρα 1 και 2,Εκτιμώντας:ότι, σύμφωνα με το άρθρο 1 του συμπληρωματικού πρωτοκόλλου, η Βουλγαρία μπορεί να συμμετέχει σε κοινοτικά προγράμματα πλαίσια, ειδικά προγράμματα, σχέδια και άλλες κοινοτικές δράσεις στον τομέα των μικρομεσαίων επιχειρήσεων 7ότι, σύμφωνα με το άρθρο 2 του συμπληρωματικού πρωτοκόλλου, οι όροι και προϋποθέσεις συμμετοχής της Βουλγαρίας στις δραστηριότητες που αναφέρονται στο άρθρο 1 θα αποφασιστούν από το συμβούλιο σύνδεσης,ΑΠΟΦΑΣΙΖΕΙ:Άρθρο 1Η Βουλγαρία συμμετέχει στο τρίτο πολυετές πρόγραμμα για τις μικρομεσαίες επιχειρήσεις (ΜΜΕ) στην Ευρωπαϊκή Ένωση (1997-2000) σύμφωνα με τους όρους και τις προϋποθέσεις των παραρτημάτων Ι και ΙΙ που αποτελούν αναπόσπαστο τμήμα της παρούσας απόφασης.Άρθρο 2Η παρούσα απόφαση εφαρμόζεται για την περίοδο διάρκειας του προγράμματος.Άρθρο 3Η παρούσα απόφαση αρχίζει να ισχύει την πρώτη ημέρα του μήνα που έπεται της έγκρισής της.. . .Για το συμβούλιο σύνδεσηςΟ Πρόεδρος(1) ΕΕ L 358 της 31.12.1994.(2) ΕΕ L 317 της 30.12.1995, σ. 24.ΠΑΡΑΡΤΗΜΑ Ι ΟΡΟΙ ΚΑΙ ΠΡΟΫΠΟΘΕΣΕΙΣ ΣΥΜΜΕΤΟΧΗΣ ΤΗΣ ΒΟΥΛΓΑΡΙΑΣ ΣΤΟ ΤΡΙΤΟ ΠΟΛΥΕΤΕΣ ΠΡΟΓΡΑΜΜΑ ΓΙΑ ΤΙΣ ΜΙΚΡΟΜΕΣΑΙΕΣ ΕΠΙΧΕΙΡΗΣΕΙΣ (ΜΜΕ) ΣΤΗΝ ΕΥΡΩΠΑΪΚΗ ΕΝΩΣΗ (1997-2000) 1. Η Βουλγαρία συμμετέχει σε όλες τις δραστηριότητες του τρίτου πολυετούς προγράμματος για τις μικρομεσαίες επιχειρήσεις (ΜΜΕ) στην Ευρωπαϊκή Ένωση (1997-2000) (εφεξής καλούμενο «το πρόγραμμα»), με εξαίρεση τη διοργάνωση εκδηλώσεων ΙΒΕΧ το 1998 και το 1999, σύμφωνα, εκτός κι αν προβλέπεται αλλιώς στην παρούσα απόφαση, με τους στόχους, τα κριτήρια, τις διαδικασίες και τις προθεσμίες που ορίζονται στην απόφαση (97/15/ΕΚ) του Συμβουλίου, της 9ης Δεκεμβρίου 1996, περί θεσπίσεως τρίτου πολυετούς προγράμματος για τις μικρομεσαίες επιχειρήσεις (ΜΜΕ) στην Ευρωπαϊκή Ένωση (1997-2000) και ιδίως το άρθρο 7 παράγραφος 1.2. Οι όροι και οι προϋποθέσεις υποβολής, αξιολόγησης και επιλογής των αιτήσεων που αφορούν επιλέξιμα θεσμικά όργανα, οργανισμούς και ιδιώτες της Βουλγαρίας είναι ίδιοι με τους όρους και τις προϋποθέσεις που ισχύουν για επιλέξιμα θεσμικά όργανα, οργανισμούς και ιδιώτες της Κοινότητας.3. Όπου κρίνεται σκόπιμο, για να διασφαλιστεί η ευρωπαϊκή διάσταση του προγράμματος, τα διεθνικά έργα και δραστηριότητες που προτείνει η Βουλγαρία θα πρέπει να περιλαμβάνουν έναν ελάχιστο αριθμό εταίρων από τα κράτη μέλη της Κοινότητας. Αυτός ο ελάχιστος αριθμός αποφασίζεται στο πλαίσιο της υλοποίησης του προγράμματος, αφού ληφθούν υπόψη η φύση των δραστηριοτήτων, ο αριθμός των εταίρων ενός δεδομένου έργου και ο αριθμός των χωρών που συμμετέχουν στο πρόγραμμα.4. Η Βουλγαρία καταβάλλει ετήσια συνεισφορά στον γενικό προϋπολογισμό των Ευρωπαϊκών Κοινοτήτων ώστε να καλυφθεί το κόστος που προκύπτει από τη συμμετοχή της στο πρόγραμμα (βλέπε παράρτημα ΙΙ). Η επιτροπή σύνδεσης έχει τη δυνατότητα να προσαρμόζει τη συνεισφορά αυτή, όταν κρίνει σκόπιμο.5. Τα κράτη μέλη της Κοινότητας και η Βουλγαρία καταβάλλουν κάθε δυνατή προσπάθεια, εντός του πλαισίου των ισχυουσών διατάξεων, ώστε να διευκολύνουν την ελεύθερη διακίνηση και διαμονή όλων των προσώπων που είναι επιλέξιμα για το πρόγραμμα και που μετακινούνται μεταξύ Βουλγαρίας και Κοινότητας με σκοπό τη συμμετοχή τους σε δραστηριότητες που καλύπτονται από την παρούσα απόφαση.6. Με την επιφύλαξη των αρμοδιοτήτων της Επιτροπής και του Ελεγκτικού Συνεδρίου της Κοινότητας, όσον αφορά την αξιολόγηση του προγράμματος σύμφωνα με την απόφαση περί θεσπίσεως τρίτου πολυετούς προγράμματος για τις μικρομεσαίες επιχειρήσεις (ΜΜΕ) στην Ευρωπαϊκή Ένωση (άρθρο 6), η συμμετοχή της Βουλγαρίας στο πρόγραμμα αξιολογείται συνεχώς από κοινού από τη Βουλγαρία και την Επιτροπή των Ευρωπαϊκών Κοινοτήτων. Η Βουλγαρία υποβάλλει στην Επιτροπή σχετικές εκθέσεις και συμμετέχει σε άλλες σχετικές δραστηριότητες που ορίζονται από την Κοινότητα για το σκοπό αυτό.7. Με την επιφύλαξη των διαδικασιών που αναφέρονται στο άρθρο 4 της απόφασης περί θεσπίσεως τρίτου πολυετούς προγράμματος για τις μικρομεσαίες επιχειρήσεις (ΜΜΕ) στην Ευρωπαϊκή Ένωση, η Βουλγαρία προσκαλείται σε συνεδριάσεις συντονισμού για κάθε θέμα που αφορά την εφαρμογή της παρούσας απόφασης πριν από τις τακτικές συνεδριάσεις των επιτροπών προγράμματος. Η Επιτροπή ενημερώνει τη Βουλγαρία σχετικά με τα αποτελέσματα των τακτικών αυτών συνεδριάσεων.8. Η γλώσσα που χρησιμοποιείται στη διαδικασία εφαρμογής, στις συμβάσεις, στις εκθέσεις που υποβάλλονται και σε άλλες διοικητικές πτυχές του προγράμματος, είναι μία από τις επίσημες γλώσσες της Κοινότητας.ΠΑΡΑΡΤΗΜΑ ΙΙ ΧΡΗΜΑΤΟΔΟΤΙΚΗ ΣΥΝΕΙΣΦΟΡΑ ΤΗΣ ΒΟΥΛΓΑΡΙΑΣ ΣΤΟ ΤΡΙΤΟ ΠΟΛΥΕΤΕΣ ΠΡΟΓΡΑΜΜΑ ΓΙΑ ΤΙΣ ΜΙΚΡΟΜΕΣΑΙΕΣ ΕΠΙΧΕΙΡΗΣΕΙΣ (ΜΜΕ) ΣΤΗΝ ΕΥΡΩΠΑΪΚΗ ΕΝΩΣΗ (1997-2000) 1. Η χρηματοδοτική συνεισφορά της Βουλγαρίας καλύπτει τα ακόλουθα:- χρηματοδοτική στήριξη του προγράμματος για τη συμμετοχή βουλγαρικών επιχειρήσεων σε δραστηριότητες που ορίζονται στο παράρτημα Ι.1.- πρόσθετες διοικητικές δαπάνες για τη διαχείριση του προγράμματος της Επιτροπής, οι οποίες προκύπτουν από τη συμμετοχή της Βουλγαρίας.2. Για κάθε οικονομικό έτος, το συνολικό ποσό των επιχορηγήσεων ή άλλων χρηματοδοτικών ενισχύσεων που λαμβάνουν από το πρόγραμμα οι βούλγαροι δικαιούχοι δεν θα υπερβαίνει τη συνεισφορά που καταβάλλει η Βουλγαρία αφού αφαιρεθούν οι πρόσθετες διοικητικές δαπάνες.Στην περίπτωση που η συνεισφορά της Βουλγαρίας στο γενικό προϋπολογισμό των Ευρωπαϊκών Κοινοτήτων, μετά από αφαίρεση του πρόσθετου διοικητικού κόστους, είναι μεγαλύτερη από το συνολικό ποσό των επιχορηγήσεων ή άλλων χρηματοδοτικών ενισχύσεων που λαμβάνουν οι βούλγαροι δικαιούχοι από το πρόγραμμα, η Επιτροπή μεταφέρει το υπόλοιπο στο επόμενο οικονομικό έτος και το αφαιρεί από τη συνεισφορά του επόμενου έτους. Αν εξακολουθήσει να υπάρχει υπόλοιπο μετά την ολοκλήρωση του προγράμματος, το αντίστοιχο ποσό θα επιστραφεί στη Βουλγαρία.3. Η ετήσια συνεισφορά της Βουλγαρίας θα είναι 726 102 Ecu το 1998 και το 1999 και 833 102 Ecu το 2000. Από το ποσό αυτό, 47 502 Ecu το 1998 και το 1999 και 54 502 Ecu το 2000 θα καλύψουν τις πρόσθετες διοικητικές δαπάνες διαχείρισης του προγράμματος εκ μέρους της Επιτροπής, οι οποίες προκύπτουν από τη συμμετοχή της Βουλγαρίας.4. Θα ισχύει ο δημοσιονομικός κανονισμός που εφαρμόζεται στον γενικό προϋπολογισμό της Κοινότητας, κυρίως όσον αφορά τη διαχείριση της συνεισφοράς της Βουλγαρίας.Με την έναρξή ισχύος της παρούσας απόφασης και στις αρχές κάθε επόμενου έτους, η Επιτροπή απευθύνει στη Βουλγαρία πρόσκληση για την καταβολή συνεισφοράς αντίστοιχης με τη συμμετοχή της στο κόστος, σύμφωνα με την παρούσα απόφαση.Η συνεισφορά αυτή εκφράζεται σε Ecu και καταβάλλεται σε τραπεζικό λογαριασμό της Επιτροπής σε Ecu.Η Βουλγαρία καταβάλλει τη συνεισφορά της στο ετήσιο κόστος, σύμφωνα με την παρούσα απόφαση, το αργότερο τρεις μήνες από την αποστολή της πρόσκλησης. Οποιαδήποτε καθυστέρηση της συνεισφοράς συνεπάγεται την καταβολή τόκου από τη Βουλγαρία επί του οφειλόμενου ποσού, από την ημερομηνία λήξης της προθεσμίας. Το επιτόκιο αντιστοιχεί σε αυτό που ισχύει σύμφωνα με το Ευρωπαϊκό Ταμείο Νομισματικής Συνεργασίας για το μήνα της προθεσμίας, για τις ενέργειες σε Ecu, προσαυξημένο κατά 1,5 %.5. Η Βουλγαρία καταβάλλει τις πρόσθετες διοκητικές δαπάνες που αναφέρονται στην παράγραφο 3 από τον κρατικό της προϋπολογισμό.6. Από το εναπομένον κόστος συμμετοχής της στο πρόγραμμα, η Βουλγαρία θα καταβάλει 0 Ecu το 1998, 97 719 Ecu το 1999 και 278 739 Ecu το 2000 από τον κρατικό της προϋπολογισμό.Με την επιφύλαξη των τακτικών διαδικασιών προγραμματισμού του Phare, τα εναπομένοντα ποσά των 678 600 Ecu το 1998, 580 881 Ecu το 1999 και 499 861 Ecu το 2000 θα καταβληθούν από το ετήσιο κονδύλιο Phare που προορίζεται για τη Βουλγαρία.


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 16.12.2015
            COM(2015) 659 final
            2015/0300(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τη θέση που πρέπει να ληφθεί, εξ ονόματος της Ευρωπαϊκής Ένωσης, στη Μεικτή Επιτροπή του ΕΟΧ αναφορικά με τροποποίηση του παραρτήματος XI (Ηλεκτρονικές επικοινωνίες, οπτικοακουστικές υπηρεσίες και κοινωνία της πληροφορίας)της συμφωνίας ΕΟΧ(υπερευρεία ζώνη)

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               Για την εξασφάλιση της απαιτούμενης ασφάλειας δικαίου και ομοιογένειας της εσωτερικής αγοράς, η Μεικτή Επιτροπή του ΕΟΧ οφείλει να ενσωματώνει στη συμφωνία ΕΟΧ όλη τη σχετική νομοθεσία της ΕΕ, το συντομότερο δυνατό μετά τη θέσπισή της.

               2.ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ

               Το σχέδιο απόφασης της Μεικτής Επιτροπής του ΕΟΧ (που επισυνάπτεται στην πρόταση απόφασης του Συμβουλίου) αποσκοπεί στην τροποποίηση του παραρτήματος XI (Ηλεκτρονικές επικοινωνίες, οπτικοακουστικές υπηρεσίες και κοινωνία της πληροφορίας) της συμφωνίας ΕΟΧ προκειμένου να ενσωματωθεί η εκτελεστική απόφαση 2014/702/ΕΕ της Επιτροπής του Οκτωβρίου 2014
                  1
                (για την τροποποίηση της απόφασης 2007/131/ΕΚ του Φεβρουαρίου 2007 σχετικά με την έγκριση εναρμονισμένης χρήσης του ραδιοφάσματος για εξοπλισμό τεχνολογίας υπερευρείας ζώνης στην Κοινότητα
                  2
               ) στη συμφωνία ΕΟΧ.

               Αιτιολόγηση της αιτούμενης προσαρμογής και προτεινόμενη λύση

               Σχετική πράξη:

               Εκτελεστική απόφαση 2014/702/ΕΕ της Επιτροπής, της 7ης Οκτωβρίου 2014, για την τροποποίηση της απόφασης 2007/131/ΕΚ του Φεβρουαρίου 2007 σχετικά με την έγκριση εναρμονισμένης χρήσης του ραδιοφάσματος για εξοπλισμό τεχνολογίας υπερευρείας ζώνης στην Κοινότητα.

               Σχετική διάταξη:

               Υποχρέωση παροχής έγκρισης για τη χρήση του ραδιοφάσματος στη ζώνη συχνοτήτων 6,0-8,5 GHz από εξοπλισμό τεχνολογίας υπερευρείας ζώνης (UWB) επί των αεροσκαφών (παράρτημα, σημείο 4).

               Αιτιολόγηση και προτεινόμενη λύση:

               Η χρήση τεχνολογίας υπερευρείας ζώνης στα αεροσκάφη θα μπορούσε να προκαλεί παρεμβολές στις ραδιοζεύξεις των εθνικών φορέων εκμετάλλευσης κινητής τηλεφωνίας εντός και στον περίγυρο των αερολιμένων. Οι ιδιαίτερες αυτές επιπτώσεις, που περιγράφηκαν στην έκθεση του 2012 της Επιτροπής Ηλεκτρονικών Επικοινωνιών (ECC) της Ευρωπαϊκής Διάσκεψης Ταχυδρομικών και Τηλεπικοινωνιακών Οργανισμών (CEPT)
                  3
               , μελετώνται και επανεξετάζονται λεπτομερώς επί του παρόντος από την ομάδα εργασίας τεχνολογίας ραδιοφάσματος της ECC — Συσκευές μικρής εμβέλειας (SE24). Ως καταληκτική ημερομηνία για την ολοκλήρωση των σχετικών εργασιών της SE24 έχει καθοριστεί, επί του παρόντος, το πρώτο τρίμηνο του 2016
                  4
               .

               Η πυκνότητα και η ένταση χρήσης των ραδιοζεύξεων που βρίσκονται κοντά σε αερολιμένες στην Ισλανδία και τη Νορβηγία είναι υψηλότερες απ’ό,τι στην ΕΕ. Επομένως, απαιτείται εξαίρεση όσον αφορά τη ζώνη συχνοτήτων 6,0-8,5 GHz, ώστε να αποφεύγονται επιζήμιες παρεμβολές στις ραδιοζεύξεις των φορέων εκμετάλλευσης κινητής τηλεφωνίας. Παρεμβάλλεται η ακόλουθη προσαρμογή στην απόφαση της Μεικτής Επιτροπής:

               «Η Ισλανδία και η Νορβηγία εξαιρούνται από την παραχώρηση της ζώνης συχνοτήτων 6 έως 8,5 GHz σε εξοπλισμό που χρησιμοποιεί τεχνολογία υπερευρείας ζώνης στα αεροσκάφη»

               3.ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ

               Το άρθρο 1 παράγραφος 3 του κανονισμού (ΕΚ) αριθ. 2894/94 του Συμβουλίου σχετικά με ορισμένες λεπτομέρειες εφαρμογής της συμφωνίας ΕΟΧ
                  5
                προβλέπει ότι η θέση που λαμβάνεται εξ ονόματος της Ένωσης όσον αφορά τις αποφάσεις αυτές καθορίζεται από το Συμβούλιο, κατόπιν πρότασης της Επιτροπής.

               Η Επιτροπή υποβάλλει το σχέδιο απόφασης της Μεικτής Επιτροπής του ΕΟΧ προκειμένου να εγκριθεί από το Συμβούλιο ως θέση της Ένωσης. Η Επιτροπή ελπίζει ότι θα μπορέσει να παρουσιάσει το έγγραφο αυτό στη Μεικτή Επιτροπή του ΕΟΧ το συντομότερο δυνατό.

               2015/0300 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για τη θέση που πρέπει να ληφθεί, εξ ονόματος της Ευρωπαϊκής Ένωσης, στη Μεικτή Επιτροπή του ΕΟΧ αναφορικά με τροποποίηση του παραρτήματος XI (Ηλεκτρονικές επικοινωνίες, οπτικοακουστικές υπηρεσίες και κοινωνία της πληροφορίας)
                  της συμφωνίας ΕΟΧ
                  (υπερευρεία ζώνη)

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 114 σε συνδυασμό με το άρθρο 218 παράγραφος 9,

               Έχοντας υπόψη τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994
                  6
               , σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο, και ιδίως το άρθρο 1 παράγραφος 3,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Η συμφωνία για τον Ευρωπαϊκό Οικονομικό Χώρο (εφεξής «η συμφωνία ΕΟΧ») άρχισε να ισχύει την 1η Ιανουαρίου 1994.

               (2)Σύμφωνα με το άρθρο 98 της συμφωνίας ΕΟΧ, η Μεικτή Επιτροπή του ΕΟΧ μπορεί να αποφασίσει να τροποποιήσει, μεταξύ άλλων, το παράρτημα XI (Ηλεκτρονικές επικοινωνίες, οπτικοακουστικές υπηρεσίες και κοινωνία της πληροφορίας) της εν λόγω συμφωνίας.

               (3)Η εκτελεστική απόφαση 2014/702/ΕΕ της Επιτροπής
                  7
                πρέπει να ενσωματωθεί στη συμφωνία ΕΟΧ. Η πυκνότητα και η ένταση χρήσης των ραδιοζεύξεων που βρίσκονται κοντά σε αερολιμένες στην Ισλανδία και τη Νορβηγία είναι υψηλότερες απ’ό,τι στην ΕΕ. Προκειμένου να αποφεύγονται επιζήμιες παρεμβολές στις ραδιοζεύξεις των φορέων εκμετάλλευσης κινητής τηλεφωνίας, η Ισλανδία και η Νορβηγία εξαιρούνται από την παραχώρηση της ζώνης συχνοτήτων 6 έως 8,5 GHz σε εξοπλισμό που χρησιμοποιεί τεχνολογία υπερευρείας ζώνης στα αεροσκάφη.

               (4)Το παράρτημα XI (Ηλεκτρονικές επικοινωνίες, οπτικοακουστικές υπηρεσίες και κοινωνία της πληροφορίας) της συμφωνίας ΕΟΧ θα πρέπει, επομένως, να τροποποιηθεί ανάλογα.

               (5)Συνεπώς, η θέση της Ένωσης στο πλαίσιο της Μεικτής Επιτροπής του ΕΟΧ θα πρέπει να ληφθεί με βάση το συνημμένο σχέδιο απόφασης,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η θέση που πρέπει να ληφθεί, εξ ονόματος της Ένωσης, στο πλαίσιο της Μεικτής Επιτροπής του ΕΟΧ, για την προτεινόμενη τροποποίηση του παραρτήματος XI (Ηλεκτρονικές επικοινωνίες, οπτικοακουστικές υπηρεσίες και κοινωνία της πληροφορίας) της συμφωνίας ΕΟΧ, βασίζεται στο σχέδιο απόφασης της Μεικτής Επιτροπής του ΕΟΧ που επισυνάπτεται στην παρούσα απόφαση.

               Άρθρο 2

               Η παρούσα απόφαση αρχίζει να ισχύει την ημερομηνία της έκδοσής της.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  ΕΕ L 293 της 9.10.2014, σ. 48-56.

                     (2)
                  ΕΕ L 55 της 23.2.2007, σ. 33–36.

                     (3)
                  Έκθεση 175 της ECC, Co-existence study considering UWB applications inside aircraft and existing radio  services in the frequency bands from 3.1 GHz to 4.8 GHz and from 6.0 GHz to 8.5 GHz, διαθέσιμη στην ακόλουθη διεύθυνση

                     http://www.erodocdb.dk/Docs/doc98/official/pdf/ECCREP175.PDF

                     (4)
                  Work Item SE24_55 (δελτίο εργασίας SE24_55), διαθέσιμο στην ακόλουθη διεύθυνση:

                     http://eccwp.cept.org/WI_Detail.aspx?wiid=477

                  .

                     (5)
                  ΕΕ L 305 της 30.11.1994, σ. 6–8

                     (6)
                  ΕΕ L 305 της 30.11.1994, σ. 6–8.

                     (7)
                  Εκτελεστική απόφαση 2014/702/ΕΕ της Επιτροπής, της 7ης Οκτωβρίου 2014, για την τροποποίηση της απόφασης 2007/131/ΕΚ του Φεβρουαρίου 2007 σχετικά με την έγκριση εναρμονισμένης χρήσης του ραδιοφάσματος για εξοπλισμό τεχνολογίας υπερευρείας ζώνης στην Κοινότητα (ΕΕ L 293 της 9.10.2014, σ. 48-56.)

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 16.12.2015
            COM(2015) 659 final
            ΠΑΡΑΡΤΗΜΑΤΑ
            ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. .../2015τηςγια την τροποποίηση του παραρτήματος XI (Ηλεκτρονικές επικοινωνίες, οπτικοακουστικές υπηρεσίες και κοινωνία της πληροφορίας) της συμφωνίας ΕΟΧστηνπρόταση απόφασης του Συμβουλίουγια τη θέση που πρέπει να ληφθεί, εξ ονόματος της Ευρωπαϊκής Ένωσης, στη Μεικτή Επιτροπή του ΕΟΧ αναφορικά με τροποποίηση του παραρτήματος ΧΙ (Ηλεκτρονικές επικοινωνίες, οπτικοακουστικές υπηρεσίες και κοινωνία της πληροφορίας) της συμφωνίας ΕΟΧ(υπερευρεία ζώνη)

               ΠΑΡΑΡΤΗΜΑ

                  ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. …/2015
                  της
                  για την τροποποίηση του παραρτήματος XI (Ηλεκτρονικές επικοινωνίες, οπτικοακουστικές υπηρεσίες και κοινωνία της πληροφορίας) της συμφωνίας ΕΟΧ

               Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

               Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία EOX»), και ιδίως το άρθρο 98,

               Εκτιμώντας τα ακόλουθα:

               (1)Η εκτελεστική απόφαση 2014/702/ΕΕ της Επιτροπής, της 7ης Οκτωβρίου 2014
                  1
               , για την τροποποίηση της απόφασης 2007/131/ΕΚ του Φεβρουαρίου 2007
                  2
                σχετικά με την έγκριση εναρμονισμένης χρήσης του ραδιοφάσματος για εξοπλισμό τεχνολογίας υπερευρείας ζώνης στην Κοινότητα πρέπει να ενσωματωθεί στη συμφωνία ΕΟΧ.

               (2)Το παράρτημα XI της συμφωνίας ΕΟΧ θα πρέπει, επομένως, να τροποποιηθεί αναλόγως,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Το σημείο 5γκγ (Απόφαση 2007/131/EΚ) της Επιτροπής) του παραρτήματος XΙ της συμφωνίας ΕΟΧ τροποποιείται ως εξής:

               1.
                     Προστίθεται το ακόλουθο κείμενο:

               «Για τους σκοπούς της παρούσας συμφωνίας, οι διατάξεις της απόφασης προσαρμόζονται ως εξής:

               Η Ισλανδία και η Νορβηγία εξαιρούνται από την παραχώρηση της ζώνης συχνοτήτων 6 έως 8,5 GHz σε εξοπλισμό που χρησιμοποιεί τεχνολογία υπερευρείας ζώνης στα αεροσκάφη.»

               2.
                     Προστίθεται η ακόλουθη περίπτωση:

               «-
                     32014 D 0702: Εκτελεστική απόφαση 2014/702/EΕ της Επιτροπής της 7ης Οκτωβρίου 2014 (ΕΕ L 293 της 9.10.2014, σ. 48).»

               Άρθρο 2

               Τα κείμενα της εκτελεστικής απόφασης 2014/702/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.

               Άρθρο 3

               Η παρούσα απόφαση αρχίζει να ισχύει στις […], υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας ΕΟΧ
                  3
               .

               Άρθρο 4

               Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.

               Βρυξέλλες, […]

                  Για τη Μεικτή Επιτροπή του ΕΟΧ

                  Ο Πρόεδρος

                  […]

                  Οι Γραμματείς
                  της Μεικτής Επιτροπής του ΕΟΧ

                  […]

                     (1)
                  ΕΕ L 293 της 9.10.2014, σ. 48-56.

                     (2)
                  ΕΕ L 55 της 23.2.2007, σ. 33–36.

                     (3)
                  [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]


Avis juridique important

|

51995PC0472

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τη βελτίωση των κοινοτικών γεωργικών στατιστικών (υποβληθείσα από την Επιτροπή)  /* COM/95/472 Τελικό - CNS 95/0250 */

Επίσημη Εφημερίδα αριθ. C 336 της 14/12/1995 σ. 0006

Πρόταση απόφασης του Συμβουλίου για τη βελτίωση των κοινοτικών γεωργικών στατιστικών (95/C 336/04) COM(95) 472 τελικό - 95/0250(CNS)(Υποβλήθηκε από την Επιτροπή στης 17 Οκτωβρίου 1995)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,την πρόταση της Επιτροπής,τη γνώμη του Ευρωπαϊκού Κοινοβουλίου,το πρόγραμμα-πλαίσιο για τις δράσεις προτεραιότητας στον τομέα της στατιστικής πληροφόρησης από το 1993 έως το 1997 (1), και ιδίως το άρθρο 4 στοιχείο α),Εκτιμώντας:ότι αυτό το πρόγραμμα-πλαίσιο 1993-1997 προβλέπει καλύτερη χρησιμοποίηση των πόρων που διατίθενται για τις γεωργικές στατιστικές με την εφαρμογή των αποτελεσμάτων μιας εργασίας «διερεύνησης» που πραγματοποιείται στο πλαίσιο του προηγούμενου στατιστικού προγράμματος (2) 7ότι με αυτή τη «διερεύνηση» έχουν εντοπιστεί τα κύρια στοιχεία των αλλαγών που απαιτούνται για τις κοινοτικές γεωργικές στατιστικές 7ότι τα στοιχεία αυτά περιλαμβάνουν τους κυριότερους τομείς στους οποίους μπορεί να επιτευχθεί εξοικονόμηση πόρων και στους οποίους παρουσιάζονται νέες αυξημένες ανάγκες 7 ότι οι αλλαγές αυτές θα πρέπει να τηρούν τις γενικές αρχές που έχουν συμφωνηθεί 7ότι οι εθνικές προσαρμογές θα πρέπει να συντονιστούν και να ελεγχθούν σε κοινοτικό επίπεδο ώστε να εξασφαλιστούν τα εξής:i) ότι τα δεδομένα θα παραμείνουν επαρκώς αξιόπιστα σε επίπεδο χώρας και επαρκώς συγκρίσιμα μεταξύ των χωρών,ii) ότι οι αλλαγές στη νομοθεσία του Συμβουλίου που μπορεί να αποβούν απαραίτητες θα μπορούν να εντοπισθούν, να προετοιμασθούν και να προταθούν από την Επιτροπή εγκαίρως και επιπλέον ότι οι αποφάσεις της Επιτροπής που εφαρμόζουν λεπτομέρειες της νομοθεσίας του Συμβουλίου θα λαμβάνονται επίσης εγκαίρως,iii) ότι οι μεθοδολογικές μελέτες που εκπονούνται από διαφορετικά κράτη μέλη για την εξεύρεση αποτελεσματικών τρόπων αντιμετώπισης των νέων αναγκών πληροφοριών θα είναι συμπληρωματικές και πλήρεις,iv) ότι ο προγραμματισμός των εθνικών δραστηριοτήτων θα λαμβάνει πλήρως υπόψη το συλλογικό κοινοτικό συμφέρον,v) ότι οι κοινοτικοί χρηματοδοτικοί πόροι που διευκολύνουν το πρόγραμμα αυτό χρησιμοποιούνται κατά τον πιο αποτελεσματικό τρόπο 7ότι ο καλύτερος τρόπος επίτευξης αυτού του συντονισμού είναι στα πλαίσια μιας επίσημης δομής που θα επιτρέπει να εξετάζονται συλλογικά οι τεχνικοί περιορισμοί και προτιμήσεις και να γίνονται επιλογές που θα συνδυάζουν τα εθνικά και κοινοτικά συμφέροντα 7 ότι το γενικό συμπέρασμα αυτής της συλλογικής επιλογής θα πρέπει να ληφθεί υπόψη στο μελλοντικό προγραμματισμό των στατιστικών που υποβάλλονται κάθε έτος προς εξέταση από την επιτροπή στατιστικού προγράμματος 7ότι είναι απαραίτητη μια οικονομική συμβολή της Κοινότητας στα κράτη μέλη κάτω από σαφώς προσδιορισμένους όρους, προκειμένου να διευκολυνθεί η πραγματοποίηση των απαιτούμενων αλλαγών 7ότι η επιδιωκόμενη εξοικονόμηση πόρων θα απαιτήσει ενδεχομένως κάποιες τροποποιήσεις όσον αφορά την τεχνική εφαρμογή ορισμένων ερευνών 7 ότι αυτές οι τροποποιήσεις πρέπει να επιτραπούν, αφού προηγουμένως εξασφαλιστούν οι απαραίτητες εγγυήσεις 7ότι η συλλογή και αρχική επεξεργασία από τα κράτη μέλη των απαιτούμενων για κοινοτικούς σκοπούς γεωργικών στατιστικών και ο συντονισμός αυτής της εργασίας καθώς επίσης και η περαιτέρω επεξεργασία, αποθήκευση και διάδοση των εν λόγω δεδομένων από τις υπηρεσίες της Επιτροπής, που διέπονται όπου απαιτείται από νομικές πράξεις του Συμβουλίου, συμφωνούν πλήρως με την αρχή της επικουρικότητας,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 ΣκοπόςΓια τη βελτίωση του τρόπου με τον οποίο οι κοινοτικές γεωργικές στατιστικές αντιμετωπίζουν τις τρέχουσες ανάγκες πληροφόρησης μετά τη μεταρρύθμιση της κοινής γεωργικής πολιτικής, τα κράτη μέλη προσαρμόζουν τις εθνικές γεωργικές στατιστικές τους στους τομείς εργασίας που αναφέρονται στα παραρτήματα I και II, στους στόχους, τα χαρακτηριστικά και τα κριτήρια που δίνονται στο παράρτημα III.Άρθρο 2 Ρόλος της ΕπιτροπήςΗ Επιτροπή συμβάλλει στη διαδικασία αυτή: α) καταρτίζοντας σε συνεργασία με τα κράτη μέλη: i) κοινό πρόγραμμα εργασίας και ii) γενικά πλαίσια για μεθοδολογικές μελέτες 7 β) ελέγχοντας την ποιότητα και συγκρισιμότητα των δεδομένων 7 γ) εντοπίζοντας και εφαρμόζοντας σε κοινοτικό επίπεδο δράσεις οι οποίες είναι σημαντικές για τους στόχους αυτής της απόφασης.Άρθρο 3 Χρονικό πλαίσιο και διαδικασίαΗ πρώτη φάση των βελτιώσεων των κοινοτικών γεωργικών στατιστικών πραγματοποιείται κατά τη διάρκεια της περιόδου 1995-1997. Συντονίζεται από την Επιτροπή μέσω τεχνικών σχεδίων δράσης όπως προβλέπεται στο άρθρο 4 παρακάτω.Άρθρο 4 Τεχνικά σχέδια δράσης για τις γεωργικές στατιστικές1. Ένα τεχνικό σχέδιο δράσης για τις γεωργικές στατιστικές καταρτίζεται από την Επιτροπή κάθε χρόνο σύμφωνα με τη διαδικασία του άρθρου 10. Τα σχέδια αυτά καλύπτουν τις δράσεις που πραγματοποιούνται από τα κράτη μέλη σύμφωνα με το άρθρο 1 παραπάνω. Χρησιμοποιούν τους διαθέσιμους πόρους κατά τρόπον ώστε να υπάρξει η μέγιστη δυνατή βελτίωση της σχέσης κόστους/αποτελεσματικότητας των κοινοτικών γεωργικών στατιστικών, λαμβανομένων υπόψη των απαιτήσεων του κοινοτικού δικαίου, των άτυπων συμφωνιών και των νέων πληροφοριακών αναγκών.2. Κάθε ετήσιο τεχνικό σχέδιο δράσης περιλαμβάνει λεπτομερή περιγραφή της δραστηριότητας του επόμενου έτους και ενδεικτικό χρονοδιάγραμμα για τα επόμενα δύο έτη. Το σχέδιο λαμβάνει υπόψη τα εξής:i) τις υπάρχουσες υποχρεώσεις για το εν λόγω έτος π.χ. τον κατάλογο και την περιοδικότητα των κοινοτικών ερευνών που πρέπει να διενεργηθούν από τα κράτη μέλη και άλλα δεδομένα που πρέπει να παρέχονται στην Επιτροπή,ii) πληροφορίες που κοινοποιούν γραπτώς τα κράτη μέλη σύμφωνα με το άρθρο 5 στοιχεία β) και γ),iii) τους απαιτούμενους πόρους για καθεμία από τις υπό εξέταση δράσεις και τους διαθέσιμους πόρους.Άρθρο 5 Εκθέσεις των κρατών μελώνΤα κράτη μέλη υποβάλλουν πριν από τις 31 Μαρτίου κάθε έτους (έτος n):α) συνοπτική έκθεση για την εκτέλεση του προγράμματος κατά τη διάρκεια του προηγούμενου έτους (έτος n -1) 7β) περιγραφή των προτεινόμενων για το επόμενο έτος δράσεων (έτος n + 1) 7γ) πληροφορίες για τις σημαντικές ενέργειες που προγραμματίζονται ή προβλέπονται για τα δύο επόμενα έτη (έτη n + 2 και n + 3) και που είναι σχετικές με τους στόχους αυτής της απόφασης.Η περιγραφή καλύπτει τις μεταβολές που προτείνονται για άμεση λήψη μέτρων και κάθε προπαρασκευαστική εργασία που απαιτείται, τις δυσκολίες που προβλέπονται και τις προτάσεις για την αντιμετώπισή τους, τις ανάγκες σε εθνικούς και κοινοτικούς πόρους και προτάσεις για βελτιώσεις σε κοινοτικό επίπεδο. Θα προσδιοριστούν οι δράσεις για τις οποίες επιδιώκεται κοινοτική χρηματοδοτική υποστήριξη.Άρθρο 6 Οικονομικές διατάξεις1. Η Επιτροπή συμμετέχει στις δαπάνες που βαρύνουν τα κράτη μέλη για την προσαρμογή του εθνικού τους συστήματος γεωργικών στατιστικών και για τις προπαρασκευαστικές εργασίες που συνδέονται με νέες αυξημένες ανάγκες.2. Το ποσό της κοινοτικής συνεισφοράς για κάθε κράτος μέλος αποφασίζεται κάθε χρόνο από την Επιτροπή σε συνεργασία με το τεχνικό σχέδιο δράσης και σύμφωνα με τη διαδικασία που καθορίζεται στο άρθρο 10.3. Η συνεισφορά χορηγείται στα κράτη μέλη κάθε χρόνο ύστερα από υποβολή της ετήσιας έκθεσής τους σχετικά με την εκτέλεση των προβλεπόμενων δράσεων κατά τη διάρκεια του προηγούμενου έτους και έγκρισή της από την Επιτροπή. Η Επιτροπή πραγματοποιεί επί τόπου όλους τους ελέγχους που κρίνει απαραίτητους.Άρθρο 7 ΕυελιξίαΌπου χρειάζεται για να επιτευχθούν οι σκοποί της παρούσας απόφασης, η Επιτροπή μπορεί να εγκρίνει την αίτηση κράτους μέλους για προσαρμογή ενός ή περισσοτέρων από τα ακόλουθα χαρακτηριστικά των ερευνών που αναφέρονται στο παράρτημα IV: καλυπτόμενες περιφέρειες, εδαφικές υποδιαιρέσεις, ορισμοί, μεθοδολογία έρευνας, ημερομηνία έρευνας, κατάλογος χαρακτηριστικών και τάξεις μεγεθών, σύμφωνα με τη διαδικασία που αναφέρεται στο άρθρο 10.Άρθρο 8 Προσαρμογή σε μεταβαλλόμενες συνθήκεςΗ Επιτροπή μπορεί να προσθέσει νέα στοιχεία στο παράρτημα I (τομείς στους οποίους έχει εντοπισθεί ενδεχόμενη δυνατότητα εξοικονόμησης πόρων) και στο παράρτημα II (τομείς στους οποίους υπάρχουν νέες ή αυξημένες ανάγκες) σύμφωνα με τη διαδικασία που αναφέρεται στο άρθρο 10.Άρθρο 9 Ρόλος της μόνιμης επιτροπής γεωργικών στατιστικών (ΜΕΓΣ)Η ΜΕΓΣ (μόνιμη επιτροπή γεωργικών στατιστικών) (3) συνεδριάζει τουλάχιστον μια φορά το χρόνο προκειμένου να ανταλλάσσει απόψεις πάνω στα ακόλουθα θέματα:i) τις εκθέσεις που υποβάλλουν τα κράτη μέλη σχετικά με την εκτέλεση του προγράμματος,ii) τα μέτρα που προτείνονται από τα κράτη μέλη για το επόμενο έτος και τους προσανατολισμούς για τα δύο επόμενα έτη,iii) το τεχνικό σχέδιο δράσης για το επόμενο έτος,iv) την κοινοτική χρηματοδοτική συνεισφορά που προβλέπεται στο άρθρο 6.Άρθρο 10 Μέτρα αναγκαία για την εφαρμογήΗ Επιτροπή λαμβάνει όλα τα απαραίτητα μέτρα για την εφαρμογή της παρούσας απόφασης. Η Επιτροπή επικουρείται από τη μόνιμη επιτροπή γεωργικών στατιστικών, που στο εξής θα καλείται «ΜΕΓΣ».Ο εκπρόσωπος της Επιτροπής υποβάλλει στη ΜΕΓΣ σχέδιο των μέτρων που πρέπει να ληφθούν. Η ΜΕΓΣ γνωμοδοτεί σχετικά με το εν λόγω σχέδιο μέσα στην προθεσμία που μπορεί να καθορίσει ο πρόεδρος σε συνάρτηση με τον επείγοντα χαρακτήρα του θέματος και, εφόσον κριθεί απαραίτητο, ύστερα από ψηφοφορία.Η γνώμη εγγράφεται στα πρακτικά 7 εξάλλου, κάθε κράτος μέλος δικαιούται να ζητά να καταχωρίζεται η θέση του στα πρακτικά.Η Επιτροπή λαμβάνει όσο το δυνατόν περισσότερο υπόψη της τη γνώμη της ΜΕΓΣ. Ενημερώνει την ΜΕΓΣ σχετικά με τον τρόπο με τον οποίο έλαβε υπόψη της τη γνώμη της.Άρθρο 11 ΈκθεσηΠριν από την 1η Δεκεμβρίου 1997, η Επιτροπή, αφού διαβουλευθεί με τη μόνιμη επιτροπή γεωργικών στατιστικών, υποβάλλει έκθεση για τα αποτελέσματα αυτής της απόφασης στο Ευρωπαϊκό Κοινοβούλιο και το Συμβούλιο που θα συνοδεύεται, εφόσον κριθεί απαραίτητο, από προτάσεις για την παράτασή της.Άρθρο 12 Η παρούσα απόφαση απευθύνεται στα κράτη μέλη.(1) Απόφαση 93/464/ΕΟΚ του Συμβουλίου (ΕΕ αριθ. L 219 της 28. 8. 1993).(2) Ψήφισμα του Συμβουλίου της 19ης Ιουνίου 1989 (ΕΕ αριθ. C 161 της 26. 6. 1989).(3) Συστάθηκε με την απόφση 72/279/ΕΟΚ του Συμβουλίου της 31ης Ιουλίου 1972.ΠΑΡΑΡΤΗΜΑ I ΤΟΜΕΙΣ ΣΤΟΥΣ ΟΠΟΙΟΥΣ ΕΧΕΙ ΔΙΑΠΙΣΤΩΘΕΙ ΠΙΘΑΝΟΤΗΤΑ ΕΝΔΕΧΟΜΕΝΗΣ ΕΞΟΙΚΟΝΟΜΗΣΗΣ ΠΟΡΩΝ (1) 1. Έρευνες για τη διάρθρωση των γεωργικών εκμεταλλεύσεων: μικρότερη συχνότητα, μείωση της τυπολογίας και του ερωτηματολογίου2. Έρευνα για τις αμπελουργικές εκτάσεις: κατάργηση αρκετών πινάκων 7 ενδεχόμενη ενσωμάτωση στην έρευνα διαρθρώσεων3. Έρευνα στον τομέα των οπωροφόρων δένδρων: ενδεχόμενη κατάργηση των ενδιάμεσων ερευνών4. Δείκτης αγροτικού εισοδήματος: κατάργηση των πρώτων αναλυτικών συνολικών εκτιμήσεων τον Οκτώβριο, λιγότερες λεπτομέρειες5. Συνολικό εισόδημα των γεωργικών νοικοκυριών: μεγαλύτερη ευελιξία στη συχνότητα και στις έννοιες-στόχους6. Έρευνες ζωικού κεφαλαίου: εφαρμογή της έννοιας agriflex, δηλ. προσαρμογή της συχνότητας των ερευνών ανάλογα με τη σπουδαιότητα του ζωικού κεφαλαίου σε κάθε χώρα7. Σφαγές: παραγωγή κρέατος, επικέντρωση των ερευνών στις βιομηχανικού τύπου σφαγές8. Στατιστικές γαλακτοκομικών προϊόντών: κατάργηση των εβδομαδιαίων στατιστικών 7 κατάργηση των στατιστικών για την καζεΐνη, μείωση των ετήσιων στατιστικών και των στατιστικών για τις διαρθρώσεις στο γαλακτοκομικό τομέα9. Αβγά και εκκολαπτήρια: κατάργηση των στατιστικών για τα αβγά σε εκκολαπτήρια και για τις ωοτόκες όρνιθες10. Ζωοτροφές: μειωμένη συχνότητα ερευνών (ανά πέντε έτη) για την αποτελεσματική κατάρτιση ισοζυγίου ζωοτροφών (προσφορά και ζήτηση)(1) Στην αναθεώρηση των γεωργικών στατιστικών που πραγματοποιήθηκε σύμφωνα με το στατιστικό πρόγραμμα των Ευρωπαϊκών Κοινοτήτων 1989-1992.ΠΑΡΑΡΤΗΜΑ II ΤΟΜΕΙΣ ΠΟΥ ΠΑΡΟΥΣΙΑΖΟΥΝ ΝΕΕΣ Ή ΑΥΞΗΜΕΝΕΣ ΑΝΑΓΚΕΣ (1) Θέματα1. Ταχείες εκτιμήσεις για τη σπορά και τις προβλεπόμενες φυτεύσεις στην αρχή του χειμώνα όσον αφορά τις κυριότερες καλλιέργειες2. Εκτιμήσεις για τον όγκο των αποθεμάτων των κυριοτέρων προϊόντων (μεταξύ άλλων σιτηρά, ελαιούχοι σπόροι, κρέας)3. Αξιόπιστα στατιστικά στοιχεία για την παραγωγή πουλερικών και αβγών4. Αξιόπιστα στατιστικά στοιχεία για την παραγωγή φρούτων και λαχανικών5. Εκτίμηση της κατανάλωσης των κυριότερων προϊόντων κατανάλωση σιτηρών και ελαιοπιτών από τα ζώα 7 παραγωγή κρασιού6. Συμπερίληψη στην έρευνα διαρθρώσεων ερωτήσεων σχετικά με άλλες κερδοσκοπικές δραστηριότητες και μιας κατανομής με βάση τις περιοχές στόχους7. Δημοσίευση εναρμονισμένων κοινοτικών δασοκομικών στατιστικών8. Στατιστικές γεωργικών τιμών: νέα επιλογή των σειρών απόλυτων γεωργικών τιμών λαμβάνοντας υπόψη την τεχνολογική πρόοδο και τις οικονομικές μεταβολέςΜεθοδολογία9. Βελτιωμένες και νέες μέθοδοι που θα επιτρέψουν στα κράτη μέλη να αντιμετωπίσουν πιο αποτελεσματικά τις υφιστάμενες και νέες ανάγκες πληροφόρησης, π.χ. πιο ευέλικτες έρευνες, διοικητικά δεδομένα, panels, τηλεπισκόπηση(1) Εντοπίστηκαν στο πλαίσιο της εις βάθος εξέτασης των κοινοτικών γεωργικών στατιστικών που πραγματοποιήθηκε στα πλαίσια του στατιστικού προγράμματος των Ευρωπαϊκών Κοινοτήτων 1989-1992. Σημείωση: οποιεσδήποτε νέες στατιστικές υποχρεώσεις θα αποτελέσουν αντικείμενο χωριστών νομικών πράξεων του Συμβουλίου.ΠΑΡΑΡΤΗΜΑ III ΣΤΟΧΟΙ, ΧΑΡΑΚΤΗΡΙΣΤΙΚΑ ΚΑΙ ΚΡΙΤΗΡΙΑ Συνεχής βελτίωση1. Οι κοινοτικές γεωργικές στατιστικές (ΚΓΣ) θα βελτιώνουν συνεχώς τη σχέση κόστους/αποτελεσματικότητας και την κάλυψη των αναγκών της Κοινότητας για στατιστικές πληροφορίες.Έλεγχος συγκρισιμότητας2. Οι ΚΓΣ θα περιλαμβάνουν μηχανισμούς για το συνεχή έλεγχο της ποιότητας προκειμένου να διασφαλίζεται σε μόνιμη βάση ότι η ποιότητα των αποτελεσμάτων επαρκεί για να καλύψει τις ανάγκες για τις οποίες αυτά προορίζονται. Συγκεκριμένα, τα κράτη μέλη είναι πιθανόν να κληθούν να ενημερώσουν την Επιτροπή και τα άλλα κράτη μέλη για τις στατιστικές μεθόδους που χρησιμοποιούνται και την καταλληλότητά τουςΕπιβάρυνση ανταπόκρισης3. Οι ΚΓΣ θα επιβάλουν τη μικρότερη επιβάρυνση ανταπόκρισης σε σχέση με τις απαιτούμενες ανάγκες πληροφόρησηςΕνσωμάτωση γεωργικών στατιστικών και άλλων στατιστικών4. Η βελτίωση των ΚΓΣ θα διευκολύνει α) τη χρησιμοποίηση στατιστικών που προέρχονται από άλλους τομείς 7 β) την παροχή στοιχείων στα γενικά στατιστικά συστήματα 7 γ) τη χρησιμοποίηση του γεωργικού στατιστικού μηχανισμού για τη συλλογή στατιστικών πληροφοριών που απαιτούνται από άλλους τομείςΣυμπληρωματικότητα μεταξύ του κοινοτικού συστήματος και των εθνικών συστημάτων5. Τα εθνικά γεωργικά στατιστικά συστήματα μπορούν να συλλέγουν και να διαβιβάζουν στην Επιτροπή δεδομένα τα οποία δεν προβλέπονται επίσημα σε κοινοτικό επίπεδο, ενώ μπορούν να χρησιμοποιηθούν ορισμένες εφαρμογές που έχουν σχεδιαστεί απευθείας σε κοινοτικό επίπεδο (για παράδειγμα, EUROFARM, SPEL) προκειμένου να παρέχονται στα κράτη μέλη πληροφορίες που δεν είναι διαθέσιμες σε εθνικό επίπεδοΕπικέντρωση των προσπαθειών σε ό,τι είναι σημαντικότερο6. Οι πληροφορίες που πρέπει να υποβάλλουν τα κράτη μέλη μπορούν να ποικίλλουν ανάλογα με τη σπουδαιότητα του εξεταζόμενου φαινόμενου σε περιφερειακό, εθνικό και κοινοτικό επίπεδοΕπιλογή της πλέον αποτελεσματικής εθνικής προσέγγισης7. Τα κράτη μέλη μπορούν να συλλέγουν τα βασικά στοιχεία σύμφωνα με την πλέον αποτελεσματική στατιστική μέθοδο (βλ. σημείο 2), υπό την προϋπόθεση ότι τηρούνται οι απαιτούμενοι ορισμοί, προθεσμίες και ο βαθμός ακρίβειας. Δεν αποκλείεται η χρησιμοποίηση διοικητικών στοιχείων ως πηγής πλροφόρησης για το στατιστικό σύστημαΒελτιστοποίηση8. Οι λεπτομερείς απαιτήσεις της Κοινότητας όπως αναφέρονται σε διάφορες ισχύουσες νομικές πράξεις και ανεπίσημες συμφωνίες δεν αποτελούν από μόνες τους βελτιστοποιημένη δομή. Κάθε κράτος μέλος βελτιστοποιεί με το δικό του τρόπο την προσαρμογή και την ανταπόκριση του εθνικού του συστήματος στις κοινοτικές ανάγκες. Οι κοινοτικές ανάγκες δεν πρέπει να εμποδίζουν, χωρίς συγκεκριμένο λόγο, τις προσπάθειες βελτιστοποίησης σε εθνικό επίπεδοΠΑΡΑΡΤΗΜΑ IV ΚΑΝΟΝΙΣΜΟΙ ΚΑΙ ΟΔΗΓΙΕΣ ΤΟΥ ΣΥΜΒΟΥΛΙΟΥ ΣΤΟΝ ΤΟΜΕΑ ΤΩΝ ΓΕΩΡΓΙΚΩΝ ΣΤΑΤΙΣΤΙΚΩΝ >ΘΕΣΗ ΠΗΝΑΚΑ>


Πρόταση απόφασης του Συμβουλίου περί εξουσιοδοτήσεως του Βασιλείου της Ισπανίας να ανανεώσει, μέχρι τις 7 Μαρτίου 1999, τη συμφωνία αμοιβαίων αλιευτικών σχέσεων με τη Δημοκρατία της Νοτίου Αφρικής


Avis juridique important

|

52003PC0683

Πρόταση απόφαση του Συμβουλίου για την έγκριση των χρηματοδοτικών συνεισφορών που καταβάλλουν τα κράτη μέλη στο πλαίσιο του Ευρωπαϊκού Ταμείου Ανάπτυξης (1η δόση 2004)  /* COM/2003/0683 τελικό */

Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για την έγκριση των χρηματοδοτικών συνεισφορών που καταβάλλουν τα κράτη μέλη στο πλαίσιο του Ευρωπαϊκού Ταμείου Ανάπτυξης (1η δόση 2004)(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΑπό την έναρξη ισχύος του δημοσιονομικού κανονισμού του 9ου ΕΤΑ, το Συμβούλιο αποφασίζει, μετά από πρόταση της Επιτροπής, για κάθε μία από τις τρεις δόσεις των συνεισφορών που τα κράτη μέλη καταβάλλουν για τη χρηματοδότηση του ΕΤΑ. Όσον αφορά τα μέσα του 9ου ΕΤΑ των οποίων τη διαχείριση ασκεί η ΕΤΕ (Ευρωπαϊκή Τράπεζα Επενδύσεων), οι συνεισφορές καταβάλλονται απευθείας από τα κράτη μέλη στην ΕΤΕ. Οι συνεισφορές για τα άλλα μέσα καταβάλλονται στην Επιτροπή.Σύμφωνα με το άρθρο 121 του δημοσιονομικού κανονισμού του 9ου ΕΤΑ, η ΕΤΕ κοινοποίησε στην Επιτροπή τις επικαιροποιημένες προβλέψεις της για τις πληρωμές που αφορούν τα μέσα τα οποία διαχειρίζεται η ίδια.Η παρούσα πρόταση αφορά την πρώτη δόση των συνεισφορών για το οικονομικό έτος 2004. Σύμφωνα με το άρθρο 38 παράγραφος 2 του δημοσιονομικού κανονισμού του 9ου ΕΤΑ, το χρονοδιάγραμμα που έχει εγκριθεί για τη δόση αυτή είναι το ακόλουθο: (1) η Επιτροπή υποβάλλει την πρόταση ταυτόχρονα με την κοινοποίηση η οποία περιέχει, μεταξύ άλλων, την κατάσταση των πληρωμών και το χρονοδιάγραμμα των προσκλήσεων καταβολής των συνεισφορών για το επόμενο έτος. τουτέστιν, το αργότερο στις 15 Οκτωβρίου. (2) το Συμβούλιο αποφασίζει για τη δόση αυτή το αργότερο μέχρι το τέλος του τρέχοντος οικονομικού έτους. (3) τα κράτη μέλη καταβάλλουν τις οφειλόμενες συνεισφορές στο πλαίσιο της δόσης αυτής το αργότερο μέχρι τις 21 Ιανουαρίου του επόμενου οικονομικού έτους.Υπενθυμίζεται, τέλος, ότι το άρθρο 40 παράγραφος 4 του δημοσιονομικού κανονισμού του 9ου ΕΤΑ ορίζει ότι στην περίπτωση που οι δόσεις των απαιτητών συνεισφορών που προβλέπει το παρόν άρθρο δεν καταβάλλονται εντός της προβλεπόμενης προθεσμίας, το αντίστοιχο κράτος μέλος υποχρεούται σε καταβολή τόκων επί του μη καταβληθέντος ποσού, σύμφωνα με τους κανόνες που προβλέπει το ίδιο άρθρο.Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για την έγκριση των χρηματοδοτικών συνεισφορών που καταβάλλουν τα κράτη μέλη στο πλαίσιο του Ευρωπαϊκού Ταμείου Ανάπτυξης (1η δόση 2004)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη ίδρυσης της Ευρωπαϊκής Κοινότητας,τη συμφωνία εταιρικής σχέσης μεταξύ των κρατών της Αφρικής, της Καραϊβικής και του Ειρηνικού, και της Ευρωπαϊκής Κοινότητας και των κρατών μελών της, που υπεγράφη στο Κοτονού (Μπενίν) στις 23 Ιουνίου 2000 [1],[1]  ΕΕ L 317 της 15.12.2000, σ. 3.την εσωτερική συμφωνία σχετικά με τη χρηματοδότηση και τη διαχείριση των ενισχύσεων της Κοινότητας, η οποία υπεγράφη στις Βρυξέλλες στις 18 Σεπτεμβρίου 2000 [2],[2]  ΕΕ L 317 της 15.12.2000, σ. 355.την απόφαση του Συμβουλίου της 27ης Νοεμβρίου 2001 σχετικά με τη σύνδεση των υπερπόντιων χωρών και εδαφών με την Ευρωπαϊκή Κοινότητα [3],[3]  ΕΕ L 314 της 30.11.2001, σ. 1.τον δημοσιονομικό κανονισμό της 27ης Μαρτίου 2003, που εφαρμόζεται στο 9ο Ευρωπαϊκό Ταμείο Ανάπτυξης, εφεξής, "ο δημοσιονομικός κανονισμός του 9ου ΕΤΑ", και ιδίως το άρθρο 38 παράγραφος 1,την πρόταση της Επιτροπής [4],[4]  ΕΕ C , , σ. .Εκτιμώντας τα εξής:(1) Το άρθρο 38, παράγραφος 2, πρώτο εδάφιο του δημοσιονομικού κανονισμού του 9ου ΕΤΑ που τέθηκε σε ισχύ στις 2 Απριλίου 2003 προβλέπει ότι η πρόταση για την πρώτη δόση συνεισφορών του επόμενου οικονομικού έτους υποβάλλεται από την Επιτροπή ταυτόχρονα με την κοινοποίηση στο Συμβούλιο, η οποία αναφέρεται στο άρθρο 8 παράγραφος 1 του εν λόγω δημοσιονομικού κανονισμού και αφορά την κατάσταση των πληρωμών που προβλέπει η Επιτροπή για το επόμενο οικονομικό έτος καθώς και το χρονοδιάγραμμα των καταβολών των συνεισφορών, τουτέστιν το αργότερο στις 15 Οκτωβρίου.(2) Το άρθρο 38, παράγραφος 2, πρώτο εδάφιο του δημοσιονομικού κανονισμού του 9ου ΕΤΑ προβλέπει ότι το Συμβούλιο αποφασίζει για τη δόση αυτή το αργότερο μέχρι το τέλος του οικονομικού έτους, και ότι τα κράτη μέλη καταβάλλουν τις οφειλόμενες συνεισφορές που καθίστανται απαιτητές στο πλαίσιο της δόσης αυτής το αργότερο μέχρι τις 21 Ιανουαρίου του επόμενου οικονομικού έτους.(3) Κατ´ εφαρμογή του άρθρου 121 εδάφιο 2 του δημοσιονομικού κανονισμού του 9ου ΕΤΑ, η Ευρωπαϊκή Τράπεζα Επενδύσεων κοινοποίησε στην Επιτροπή τις επικαιροποιημένες προβλέψεις των αναλήψεων υποχρεώσεων και των πληρωμών.(4) Το άρθρο 133 παράγραφοι 2 και 3 του δημοσιονομικού κανονισμού του 9ου ΕΤΑ προβλέπει ότι η διαδικασία της πρόσκλησης για καταβολή συνεισφορών που έχει εγκριθεί για την απόδοση των πόρων του 9ου ΕΤΑ ισχύει και για τα προγενέστερα ΕΤΑ.ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο μόνοΟι συνεισφορές που καταβάλλουν τα κράτη μέλη στην Επιτροπή και στην Ευρωπαϊκή Τράπεζα Επενδύσεων στο πλαίσιο της πρώτης δόσης 2004 περιέχονται στον συνημμένο πίνακα.Η παρούσα απόφαση απευθύνεται στα κράτη μέλη.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑΣυνεισφορές - πρώτη δόση 2004 (σε ευρώ)>ΘΕΣΗ ΠIΝΑΚΑ>>ΘΕΣΗ ΠIΝΑΚΑ>


Avis juridique important

|

52000PC0853

Πρόταση απόφασης του Συμβουλίου που επιτρέπει στις Κάτω Χώρες να εφαρμόζουν διαφοροποιημένο συντελεστή των ειδικών φόρων κατανάλωσης για το πετρέλαιο ντίζελ με μικρή περιεκτικότητα σε θείο, σύμφωνα με τη διαδικασία που προβλέπεται στο άρθρο 8, παράγραφος 4 της οδηγίας 92/81/ΕΟΚ  /* COM/2000/0853 τελικό */

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ που επιτρέπει στις Κάτω Χώρες να εφαρμόζουν διαφοροποιημένο συντελεστή των ειδικών φόρων κατανάλωσης για το πετρέλαιο ντίζελ με μικρή περιεκτικότητα σε θείο, σύμφωνα με τη διαδικασία που προβλέπεται στο άρθρο 8, παράγραφος 4 της οδηγίας 92/81/ΕΟΚ(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. ΠΑΡΟΥΣΙΑΣΗ ΤΗΣ ΑΙΤΗΣΗΣΟι Κάτω Χώρες, με επιστολή της 2ας Οκτωβρίου 2000, ενημέρωσαν την Επιτροπή για το ότι θέλουν να καθιερώσουν έναν διαφοροποιημένο συντελεστή των ειδικών φόρων κατανάλωσης για το πετρέλαιο ντίζελ με μικρή περιεκτικότητα σε θείο (50 ppm), αρχικά μόνο για τα επαγγελματικά αυτοκίνητα και αργότερα για όλους τους καταναλωτές αυτού του τύπου καυσίμου. Προκειμένου να διευκρινίσει τον μηχανισμό του προβλεπόμενου μέτρου, η Επιτροπή έθεσε συμπληρωματικές ερωτήσεις στις ολλανδικές αρχές, για τις οποίες έλαβε απάντηση στις 31 Οκτωβρίου 2000.Στη συνέχεια, οι Κάτω Χώρες αποφάσισαν να τροποποιήσουν τον τρόπο μείωσης του ειδικού φόρου κατανάλωσης καθιστώντας δικαιούχους αυτής της παρέκκλισης ήδη από την αρχή, όλους τους καταναλωτές πετρελαίου ντίζελ. Με επιστολή της 16ης Νοεμβρίου 2000, η ολλανδική κυβέρνηση ανακοίνωσε με τον τρόπο αυτό, την πρόθεσή της να μειώσει το συντελεστή ειδικού φόρου κατανάλωσης που εφαρμόζεται στο πετρέλαιο ντίζελ με μικρή περιεκτικότητα σε θείο που χρησιμοποιείται σαν καύσιμο, από την 1η Ιανουαρίου 2001. Η μείωση αυτή θα ελάμβανε υπόψη τους ελάχιστους συντελεστές ειδικών φόρων κατανάλωσης όπως αυτοί προβλέπονται στην κοινοτική νομοθεσία.Ως πετρέλαιο ντίζελ με μικρή περιεκτικότητα σε θείο, πρέπει να εννοείται το πετρέλαιο ντίζελ το οποίο, όσον αφορά την περιεκτικότητα σε θείο, τηρεί τις περιβαλλοντικές τεχνικές προδιαγραφές (50ppm), όπως αυτές ορίζονται για το εν λόγω καύσιμο στο παράρτημα IV της οδηγίας 98/70/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 1998, σχετικά με την ποιότητα των καυσίμων βενζίνης και ντίζελ [1]. Σύμφωνα με τις διατάξεις του άρθρου 4, παράγραφος 1, εδάφιο γ της οδηγίας αυτής, η χρησιμοποίηση αυτού του καυσίμου θα είναι υποχρεωτική από την 1η Ιανουαρίου 2005.[1]  ΕΕ L 350 της 28.12.1998, σ. 58, οδηγία που τροποποιεί την οδηγία 93/12/ΕΟΚ του Συμβουλίου (ΕΕ L 74 της 27.3.1993, σ. 81).Σύμφωνα με τις Κάτω Χώρες, η μείωση του ειδικού φόρου κατανάλωσης που προτείνεται έχει σαν στόχο να ενθαρρύνει τη γρηγορότερη εισαγωγή αυτού του πετρελαίου ντίζελ το οποίο είναι ευνοϊκότερο για το περιβάλλον.2. ΑΞΙΟΛΟΓΗΣΗ ΑΠΟ ΤΗΝ ΕΠΙΤΡΟΠΗΣύμφωνα με το άρθρο 8, παράγραφος 4 της οδηγίας 92/81/ΕΟΚ του Συμβουλίου σχετικά με την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή [2], το Συμβούλιο, αποφασίζοντας με ομοφωνία έπειτα από πρόταση της Επιτροπής, μπορεί να εξουσιοδοτήσει οποιοδήποτε κράτος μέλος να χορηγήσει περαιτέρω απαλλαγές ή μειώσεις των ειδικών φόρων κατανάλωσης για λόγους ειδικής πολιτικής.[2]  ΕΕ L 316 της 31.10.1992, σ. 12, οδηγία που τροποποιήθηκε τελευταία από την οδηγία 94/74/ΕΚ (EE L 365 της 31.12.1994, σ. 46).Με επιστολή της 2ας Οκτωβρίου 2000, οι Κάτω Χώρες ζήτησαν την έγκριση να εφαρμόζουν σταδιακά έναν διαφοροποιημένο συντελεστή ειδικού φόρου κατανάλωσης στο πετρέλαιο ντίζελ με μικρή περιεκτικότητα σε θείο (50 ppm) από την 1η Ιανουαρίου 2001. Η αίτηση αυτή αφορούσε, πράγματι, την εισαγωγή μιας μείωσης του ειδικού φόρου κατανάλωσης για αυτόν τον τύπο καυσίμου, καταρχάς μόνο για τα εμπορικά αυτοκίνητα [3] και στη συνέχεια, σε συνάρτηση με το βαθμό προμήθειας στην αγορά, για το σύνολο των καταναλωτών αυτού του πετρελαίου ντίζελ. Το μέτρο αυτό, το οποίο επεκτείνετο σε περίοδο πολλών ετών, προκάλεσε στην Επιτροπή ανησυχία για ενδεχόμενες αδικαιολόγητες στρεβλώσεις του ανταγωνισμού στην ολλανδική αγορά. Για το λόγο αυτό, η Επιτροπή έθεσε ερωτήσεις στις ολλανδικές αρχές προκειμένου να διασαφηνίσει ορισμένες πτυχές που συνδέονταν με το σχέδιο αυτό. Η Επιτροπή έλαβε τις συμπληρωματικές πληροφορίες στις 31 Οκτωβρίου 2000.[3]  Χάρη σε ένα σύστημα επιλεκτικής επιστροφής.Η ολλανδική κυβέρνηση, με επιστολή της της 16ης Νοεμβρίου 2000, ανακοίνωσε μια σημαντική τροποποίηση του αρχικού μέτρου εφόσον, στο εξής, ο διαφοροποιημένος συντελεστής ειδικού φόρου κατανάλωσης που εφαρμόζεται στο πετρέλαιο ντίζελ με μικρή περιεκτικότητα σε θείο (50 ppm) ίσχυε για όλους τους καταναλωτές αυτού του τύπου καυσίμου από την 1η Ιανουαρίου 2001. Η εξέλιξη αυτή επιβεβαιώθηκε από δικαστική απόφαση σχετικά με το εν λόγω μέτρο.Μετά από εις βάθος εξέταση, η οποία αναγνωρίζει τη σημασία των μέτρων φορολογικών κινήτρων για την προώθηση της χρησιμοποίησης βελτιωμένων καυσίμων, η Επιτροπή διαπιστώνει ότι η μείωση του ειδικού φόρου κατανάλωσης θα έχει γενική εφαρμογή, ότι δηλαδή κάθε άτομο που θα χρησιμοποιεί πετρέλαιο ντίζελ με μικρή περιεκτικότητα σε θείο θα μπορεί πράγματι να επωφελείται από τη μείωση αυτή. Επιπλέον, η παρέκκλιση φαίνεται να περιορίζεται χρονικά εφόσον δεν θα ισχύει παρά μόνο μέχρι την 1η Ιανουαρίου 2005, ημερομηνία υποχρεωτικής χρήσης αυτού του τύπου του καυσίμου σύμφωνα με την οδηγία 98/70/ΕΚ του Ευρωπαϊκού Κοινοβουλίου και του Συμβουλίου της 13ης Οκτωβρίου 1998 σχετικά με την ποιότητα των καυσίμων βενζίνης και ντίζελ [4].[4]  ΕΕ L 350 της 28.12.1998, σ. 58, οδηγία που τροποποιεί την οδηγία 93/12/ΕΟΚ του Συμβουλίου (ΕΕ L 74 της 27.3.1993, σ. 81).Εκτιμώντας ότι ο κανονικός συντελεστής ειδικού φόρου κατανάλωσης για το πετρέλαιο ντίζελ που χρησιμοποιείται σαν καύσιμο στις Κάτω Χώρες ανέρχεται σε 748,7 φιορίνια Ολλανδίας [5] για 1000 l και ότι το κοινοτικό ελάχιστο όριο καθορίζεται σε 539,9 φιορίνια Ολλανδίας για 1000 l, οι τιμές των ειδικών φόρων κατανάλωσης που επιβάλλονται στο πετρέλαιο ντίζελ 50 ppm είναι οι ακόλουθες, σε συνάρτηση με τον βαθμό της διαθεσιμότητας αυτού του καυσίμου στην αγορά της Ολλανδίας (σε σχέση με τη συνολική ποσότητα του πετρελαίου ντίζελ που τίθεται σε κατανάλωση στις Κάτω Χώρες):[5]  Συντελεστής ειδικού φόρου κατανάλωσης που ισχύει στις 1.1.2001.>ΘΕΣΗ ΠIΝΑΚΑ>Το μέτρο που προβλέπεται από τις ολλανδικές αρχές έχει, συνεπώς, φθίνοντα χαρακτήρα. Τηρεί τον ελάχιστο συντελεστή του ειδικού φόρου κατανάλωσης που αναφέρεται στο άρθρο 5 της οδηγίας 92/82/ΕΟΚ [6].[6]  ΕΕ L 316 της 31.10.1992, σ. 19, οδηγία που τροποποιήθηκε από την οδηγία 94/74/ΕΚ (JO L 365 της 31.12.1994, σ. 46).Από οικονομική άποψη, το προβλεπόμενο μέτρο κοστίζει 150 εκατ. φιορινίων Ολλανδίας για το έτος 2001.Η παρέκκλιση ακολουθεί έναν περιβαλλοντικό στόχο : έχει διαπιστωθεί το πλεονέκτημα του μέτρου όσον αφορά την ποιότητα του αέρα.Εξάλλου, έχει επιβεβαιωθεί η διαθεσιμότητα του καυσίμου αυτού σε ικανοποιητική ποιότητα και σε επαρκή ποσότητα.Τέλος, η Επιτροπή σημειώνει ότι το Συμβούλιο έχει ήδη εγκρίνει την εφαρμογή παρόμοιας παρέκκλισης για τη Γερμανία [7]. Επιπλέον, η Επιτροπή, στην πρότασή της για απόφαση του Συμβουλίου που εγκρίθηκε στις 15 Νοεμβρίου 2000 [8], ζήτησε την παράταση για διάρκεια πέντε ετών, των παρεκκλίσεων που ισχύουν στις 31 Δεκεμβρίου 2000 για μείωση των συντελεστών ειδικών φόρων κατανάλωσης, προκειμένου να ενθαρρύνει τη χρησιμοποίηση καυσίμων, ντίζελ ή/και αμόλυβδης βενζίνης που σέβονται περισσότερο το περιβάλλον, κυρίως στη Δανία, στην Ισπανία, στην Ελλάδα, στην Ιρλανδία, στη Πορτογαλία, στη Σουηδία και στο Ηνωμένο Βασίλειο.[7]  Η απόφαση 2000/283/ΕΚ της 10.4.2000 διευκρινίζει ότι η Γερμανία μπορεί να εφαρμόζει, από 1.11.2001 μέχρι 31.12.2002, διαφοροποιημένο συντελεστή του ειδικού φόρου κατανάλωσης που επιβάλλεται στα καύσιμα που παρουσιάζουν περιεκτικότητα σε θείο το ανώτατο 50 ppm , με την προϋπόθεση ότι τηρούνται οι υποχρεώσεις της οδηγίας 92/82/ΕΟΚ του Συμβουλίου, της 19.10.1992 σχετικά με την προσέγγιση των συντελεστών των ειδικών φόρων κατανάλωσης που επιβάλλονται στα πετρελαιοειδή, ιδίως όσον αφορά τον ελάχιστο συντελεστή του ειδικού φόρου κατανάλωσης που προβλέπεται στα άρθρα 4 και 5.[8]  COM(2000) 678 τελικό.Σύμφωνα με την οδηγία 92/81/ΕΟΚ, τα άλλα κράτη μέλη έχουν ενημερωθεί για την αίτηση των Κάτω Χωρών με επιστολή της 6ης Δεκεμβρίου 2000.3. ΑΠΟΦΑΣΗΗ Επιτροπή προτείνει στο Συμβούλιο να αποφασίσει σχετικά με την παροχή έγκρισης στις Κάτω Χώρες για την εφαρμογή διαφοροποίησης του συντελεστή του ειδικού φόρου κατανάλωσης, για ανώτατο ποσό 0,085 φιορινιών Ολλανδίας ανά λίτρο, για το πετρέλαιο ντίζελ με μικρή περιεκτικότητα σε θειο (50ppm) που χρησιμοποιείται σαν καύσιμο, μεταξύ της 1ης Ιανουαρίου 2001 και της 31ης Δεκεμβρίου 2004.ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥπου επιτρέπει στις Κάτω Χώρες να εφαρμόζουν διαφοροποιημένο συντελεστή των ειδικών φόρων κατανάλωσης για το πετρέλαιο ντίζελ με μικρή περιεκτικότητα σε θείο, σύμφωνα με τη διαδικασία που προβλέπεται στο άρθρο 8, παράγραφος 4 της οδηγίας 92/81/ΕΟΚΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,´Εχοντας υπόψη τη συνθήκη για την ίδρυση της Ευρωπαϊκής Κοινότητας,την οδηγία 92/81/ΕΟΚ του Συμβουλίου, της 19ης Οκτωβρίου 1992, σχετικά με την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή [9], και ιδίως το άρθρο 8, παράγραφος 4,[9]  ΕΕ L 316 της 31.10.1992, σ. 12, οδηγία που τροποποιήθηκε τελευταία από την οδηγία 94/74/ΕΚ (ΕΕ L 365 της 31.12.1994, σ. 46).την πρόταση της Επιτροπής,Εκτιμώντας τα εξής:(1) Σύμφωνα με το άρθρο 8,παράγραφος 4 της οδηγίας 92/81/ΕΟΚ, το Συμβούλιο, αποφασίζοντας ομόφωνα έπειτα από πρόταση της Επιτροπής, μπορεί να εξουσιοδοτήσει οποιοδήποτε κράτος μέλος να χορηγήσει περαιτέρω απαλλαγές ή μειώσεις των ειδικών φόρων κατανάλωσης για τα πετρελαιοειδή για λόγους ειδικής πολιτικής.(2) Οι Κάτω Χώρες ζήτησαν την έγκριση να εφαρμόσουν έναν διαφοροποιημένο συντελεστή ειδικού φόρου κατανάλωσης στο πετρέλαιο ντίζελ με μικρή περιεκτικότητα σε θείο (50 ppm), από την 1η Ιανουαρίου 2001. Η διαφοροποίηση αυτή, ανώτατης τιμής 0,085φιορινίων Ολλανδίας ανά λίτρο, αφορά όλους τους καταναλωτές αυτού του τύπου καυσίμου.(3) Αυτό το πετρέλαιο ντίζελ με μικρή περιεκτικότητα σε θείο τηρεί τις περιβαλλοντικές τεχνικές προδιαγραφές (50 ppm) όπως αυτές ορίζονται για το εν λόγω καύσιμο στο παράρτημα IV της οδηγίας 98/70/ΕΚ του Ευρωπαϊκού Κοινοβουλίου και του Συμβουλίου της 13ης Οκτωβρίου 1998 σχετικά με την ποιότητα των καυσίμων βενζίνης και ντίζελ [10]. Σύμφωνα με τις διατάξεις του άρθρου 4, παράγραφος 1, εδάφιο « γ » της οδηγίας αυτής, η χρησιμοποίηση του εν λόγω καυσίμου θα είναι υποχρεωτική από την 1η Ιανουαρίου 2005.[10]  ΕΕ L 350 της 28.12.1998, σ. 58, οδηγία που τροποποιεί την οδηγία 93/12/ΕΟΚ του Συμβουλίου (ΕΕ L 74 της 27.3.1993, σ. 81).(4) Τα άλλα κράτη μέλη έχουν ενημερωθεί για τα προαναφερθέντα.(5) Το προβλεπόμενο από τις ολλανδικές αρχές μέτρο έχει φθίνοντα χαρακτήρα σε συνάρτηση με τον βαθμό διαθεσιμότητας αυτού του τύπου καυσίμου στην ολλανδική αγορά, και σε συνάρτηση με τη συνολική ποσότητα του πετρελαίου ντίζελ που τίθεται σε κατανάλωση. Τηρεί τον ελάχιστο συντελεστή ειδικού φόρου κατανάλωσης που αναφέρεται το άρθρο 5 της οδηγίας 92/82/ΕΟΚ [11].[11]  ΕΕ L 316 της 31.10.1992, σ. 19, οδηγία που τροποποιήθηκε τελευταία από την οδηγία 94/74/ΕΚ (ΕΕ L 365 της 31.12.1994, σ. 46).(6) Η παρέκκλιση ακολουθεί έναν περιβαλλοντικό στόχο: έχει διαπιστωθεί το πλεονέκτημα του μέτρου όσον αφορά την ποιότητα του αέρα.(7) Σύμφωνα με τις διαθέσιμες πληροφορίες, η Επιτροπή και το σύνολο των κρατών μελών θεωρούν ότι η εφαρμογή ενός διαφοροποιημένου συντελεστή των ειδικών φόρων κατανάλωσης που επιβάλλονται στο πετρέλαιο ντίζελ με μικρή περιεκτικότητα σε θείο δεν θα δημιουργήσει στρεβλώσεις του ανταγωνισμού που έρχονται σε αντίθεση προς το κοινωνικό συμφέρον, ούτε θα εμποδίσει τη λειτουργία της εσωτερικής αγοράς. ´Εχουν επιβεβαιώσει τη διαθεσιμότητα στις Κάτω Χώρες του καυσίμου αυτού σε ικανοποιητική ποιότητα και σε επαρκή ποσότητα.(8) Η παρούσα απόφαση δεν προδικάζει ενδεχόμενες διαδικασίες που θα μπορούσαν να κινηθούν σχετικά με τις κρατικές ενισχύσεις βάσει των άρθρων 87 και 88 της συνθήκης, ούτε απαλλάσσει τα κράτη μέλη, σύμφωνα με το άρθρο 88 της συνθήκης, από την υποχρέωση να κοινοποιούν στην Επιτροπή ενδεχόμενες κρατικές ενισχύσεις.(9) Η Επιτροπή εξετάζει περιοδικά τις απαλλαγές ή τις μειώσεις προκειμένου να εξακριβώσει εάν συνεπάγονται κάποια στρέβλωση του ανταγωνισμού, εάν εμποδίζουν τη λειτουργία της εσωτερικής αγοράς ή εάν συμφωνούν με την κοινοτική πολιτική όσον αφορά την προστασία του περιβάλλοντος.(10) Το Συμβούλιο πρέπει να επανεξετάσει την παρούσα απόφαση, μετά από πρόταση της Επιτροπής, πριν από την 31η Δεκεμβρίου 2004, ημερομηνία λήξης της έγκρισης που έχει χορηγηθεί βάσει της παρούσας απόφασης,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 11. Σύμφωνα με το άρθρο 8, παράγραφος 4 της οδηγίας 92/81/ΕΟΚ του Συμβουλίου, οι Κάτω Χώρες εξουσιοδοτούνται να εφαρμόσουν έναν διαφοροποιημένο συντελεστή ειδικού φόρου κατανάλωσης στο πετρέλαιο ντίζελ με μικρή περιεκτικότητα σε θείο (50ppm), από την 1η Ιανουαρίου 2001.2. Ο διαφοροποιημένος αυτός συντελεστής, με φθίνοντα χαρακτήρα, ανώτατης τιμής 0,085 φιορινίων Ολλανδίας ανά λίτρο, πρέπει να τηρεί τις υποχρεώσεις που προβλέπονται από την οδηγία 92/82/ΕΟΚ της 19ης Οκτωβρίου 1992, σχετικά με την προσέγγιση των συντελεστών των ειδικών φόρων κατανάλωσης που επιβάλλονται στα πετρελαιοειδή [12], και ιδίως τους ελάχιστους συντελεστές που αναφέρονται στο άρθρο 5.[12]  ΕΕ L 316 της 31.10.1992, σ. 19, οδηγία που τροποποιήθηκε τελευταία από την οδηγία 94/74/ΕΚ (ΕΕ L 365 της 31.12.1994, σ. 46).3. Από τον εν λόγω διαφοροποιημένο συντελεστή του ειδικού φόρου κατανάλωσης πρέπει να επωφελούνται όλοι οι καταναλωτές πετρελαίου ντίζελ 50ppm, άνευ διακρίσεων.Άρθρο 2Με την επιφύλαξη προηγούμενης εξέτασης του Συμβουλίου μετά από πρόταση της Επιτροπής, η έγκριση αυτή εκπνέει την 31η Δεκεμβρίου 2004.Άρθρο 3Η παρούσα απόφαση απευθύνεται στις Κάτω Χώρες.Βρυξέλλες,Για το ΣυμβούλιοΟ Πρόεδρος


Avis juridique important

|

52004PC0439

Πρόταση απόφασης του Συμβουλίου για την έγκριση της διάθεσης στην αγορά τροφίμων και συστατικών τροφίμων από γενετικώς τροποποιημένο αραβόσιτο της σειράς NK 603 ως νέων τροφίμων ή νέων συστατικών τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου  /* COM/2004/0439 τελικό */

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την έγκριση της διάθεσης στην αγορά τροφίμων και συστατικών τροφίμων από γενετικώς τροποποιημένο αραβόσιτο της σειράς NK 603 ως νέων τροφίμων ή νέων συστατικών τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου(υποβάλλεται από την Επιτροπή)ΑΙΤΙΟΛΟΓΙΚΗ ΕΚΘΕΣΗΣτις 24 Απριλίου 2001 η εταιρεία Monsanto υπέβαλε αίτηση, δυνάμει του άρθρου 4 του κανονισμού (ΕΚ) αριθ. 258/97 σχετικά με τα νέα τρόφιμα, προς τις αρμόδιες αρχές των Κάτω Χωρών για τη διάθεση στην αγορά τροφίμων και συστατικών τροφίμων από γενετικώς τροποποιημένο αραβόσιτο της σειράς NK 603 ως νέων τροφίμων ή νέων συστατικών τροφίμων.Η αρχική έκθεση αξιολόγησης που συνέταξαν οι Κάτω Χώρες κατέληγε στο συμπέρασμα ότι τα τρόφιμα και τα συστατικά τροφίμων από γενετικώς τροποποιημένο αραβόσιτο της σειράς NK 603 ήταν εξίσου ασφαλή με τα τρόφιμα και τα συστατικά τροφίμων από συμβατικό αραβόσιτο και δύνανται να χρησιμοποιηθούν κατά τον ίδιο τρόπο. Ωστόσο, άλλα κράτη μέλη προέβαλαν αιτιολογημένες αντιρρήσεις ως προς τη διάθεση των υπό εξέταση προϊόντων στην αγορά. Ως εκ τούτου, κρίθηκε αναγκαία η έκδοση απόφασης έγκρισης μέσω της διαδικασίας επιτροπολογίας, σύμφωνα με το άρθρο 7 παράγραφος 1 του κανονισμού (ΕΚ) αριθ. 258/97. Λόγω των αντιρρήσεων των κρατών μελών, η Επιτροπή κάλεσε την Ευρωπαϊκή Αρχή για την Ασφάλεια των Τροφίμων να γνωμοδοτήσει. Η γνώμη της εκδόθηκε στις 25 Νοεμβρίου 2003 και κατέληγε στο συμπέρασμα ότι ο αραβόσιτος της σειράς NK 603 είναι εξίσου ασφαλής με τον συμβατικό αραβόσιτο και, κατά συνέπεια, η διάθεσή του στην αγορά ως τροφίμου ή ζωοτροφής και η επεξεργασία του δεν αναμένεται να προκαλέσουν επιβλαβείς επιπτώσεις στην υγεία των ανθρώπων και των ζώων και, στο συγκεκριμένο πλαίσιο, στο περιβάλλον [1].[1]   Δελτίο της Ευρωπαϊκής Αρχής για την Ασφάλεια των Τροφίμων (2003) 9, 1-14.Κατόπιν τούτων, στις 30 Απριλίου 2004 υποβλήθηκε προς ψήφιση στη μόνιμη επιτροπή για την τροφική αλυσίδα και την υγεία των ζώων σχέδιο απόφασης της Επιτροπής για τη διάθεση στην κοινοτική αγορά τροφίμων και συστατικών τροφίμων από γενετικώς τροποποιημένο αραβόσιτο της σειράς NK 603. Το αποτέλεσμα της ψηφοφορίας είχε ως εξής:50 ψήφοι υπέρ: (BE, FR, IE, IT, NL, FI, SE, UK)19 ψήφοι κατά: (DK, EL, LU, AT, PT)18 ψήφοι μέσω αποχής: (DE, ES)Η μόνιμη επιτροπή δεν κατάφερε να εκδώσει γνώμη, με ειδική πλειοψηφία, για το σχέδιο που υποβλήθηκε από την Επιτροπή. Συνεπώς, δυνάμει του άρθρου 13 παράγραφος 4 στοιχείο β) του κανονισμού (ΕΚ) αριθ. 258/97 και σύμφωνα με το άρθρο 5 της απόφασης 1999/468/ΕΚ του Συμβουλίου, η Επιτροπή πρέπει να υποβάλει αμέσως στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο έχει προθεσμία τριών μηνών να αποφασίσει με ειδική πλειοψηφία και να ενημερώσει το Ευρωπαϊκό Κοινοβούλιο, το οποίο ενδέχεται να κρίνει σκόπιμο να τοποθετηθεί σύμφωνα με το άρθρο 8 της ανωτέρω απόφασης.Σύμφωνα με το άρθρο 46 του κανονισμού (ΕΚ) αριθ. 1829/2003 για τα γενετικώς τροποποιημένα τρόφιμα και ζωοτροφές, η υπό εξέταση έγκριση χορηγείται δυνάμει των διατάξεων του κανονισμού (ΕΚ) αριθ. 258/97. Ωστόσο, η πρόταση της Επιτροπής, συνεκτιμώντας το νέο νομοθετικό πλαίσιο για την έγκριση γενετικώς τροποποιημένων τροφίμων και ζωοτροφών, περιλαμβάνει επίσης τα στοιχεία που απαιτούνται δυνάμει του άρθρου 6 παράγραφος 5 και του άρθρου 7 παράγραφος 2 του κανονισμού (ΕΚ) αριθ. 1829/2003.Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την έγκριση της διάθεσης στην αγορά τροφίμων και συστατικών τροφίμων από γενετικώς τροποποιημένο αραβόσιτο της σειράς NK 603 ως νέων τροφίμων ή νέων συστατικών τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του ΣυμβουλίουΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου της 27ης Ιανουαρίου 1997 σχετικά με τα νέα τρόφιμα και τα νέα συστατικά τροφίμων [2] (εφεξής καλούμενο «ο κανονισμός»), και ιδίως το άρθρο 7,[2]  ΕΕ L 43 της 14.02.1997, σ. 1.την πρόταση της Επιτροπής,Εκτιμώντας τα ακόλουθα:(1) Στις 24 Απριλίου 2001, η εταιρεία Monsanto υπέβαλε αίτηση, σύμφωνα με το άρθρο 4 του κανονισμού, προς τις αρμόδιες αρχές των Κάτω Χωρών για τη διάθεση στην αγορά τροφίμων και συστατικών τροφίμων από γενετικώς τροποποιημένο αραβόσιτο της σειράς NK 603 ως νέων τροφίμων ή νέων συστατικών τροφίμων.(2) Στην αρχική έκθεση αξιολόγησης της 5ης Νοεμβρίου 2002, ο αρμόδιος οργανισμός αξιολόγησης των τροφίμων των Κάτω Χωρών είχε καταλήξει στο συμπέρασμα ότι τα τρόφιμα και τα συστατικά τροφίμων από αραβόσιτο NK603 είναι εξίσου ασφαλή με τα τρόφιμα και τα συστατικά τροφίμων από συμβατικό αραβόσιτο και μπορούν να χρησιμοποιούνται κατά τον ίδιο τρόπο.(3) Η Επιτροπή διαβίβασε την αρχική έκθεση αξιολόγησης σε όλα τα κράτη μέλη στις 6 Ιανουαρίου 2003. Εντός της περιόδου των 60 ημερών που ορίζεται στο άρθρο 6 παράγραφος 4 του κανονισμού, διατυπώθηκαν αιτιολογημένες αντιρρήσεις για την εμπορία του προϊόντος σύμφωνα με τη διάταξη αυτή.(4) Στις 27 Αυγούστου 2003, η Επιτροπή ζήτησε τη γνώμη της Ευρωπαϊκής Αρχής για την Ασφάλεια των Τροφίμων (EFSA), σύμφωνα με το άρθρο 11 του κανονισμού. Στις 25 Νοεμβρίου 2003, η EFSA διατύπωσε τη γνώμη ότι ο αραβόσιτος NK 603 είναι εξίσου ασφαλής με τον συμβατικό αραβόσιτο και ότι, ως εκ τούτου, η διάθεση στην αγορά αραβόσιτου NK603 ως τροφίμου ή ζωοτροφής ή προς επεξεργασία δεν αναμένεται να έχει αρνητικές επιπτώσεις στην υγεία των ανθρώπων ή των ζώων ή, στο πλαίσιο αυτό, στο περιβάλλον [3]. Για τη διατύπωση της γνώμης της, η EFSA εξέτασε όλα τα συγκεκριμένα ερωτήματα και τις ανησυχίες που εξέφρασαν τα κράτη μέλη.[3]  Δελτίο EFSA (2003) αριθ. 9, σ. 1-14(5) Το άρθρο 46 παράγραφος 1 του κανονισμού (ΕΚ) αριθ. 1829/2003 για τα γενετικώς τροποποιημένα τρόφιμα και ζωοτροφές [4] προβλέπει ότι οι αιτήσεις που υποβάλλονται δυνάμει του άρθρου 4 του κανονισμού (ΕΚ) αριθ. 258/97 πριν από την ημερομηνία εφαρμογής του παρόντος κανονισμού εξετάζονται σύμφωνα με τις διατάξεις του κανονισμού (ΕΚ) αριθ. 258/97, με την επιφύλαξη του άρθρου 38 του κανονισμού (ΕΚ) αριθ. 1829/2003 στις περιπτώσεις κατά τις οποίες η πρόσθετη έκθεση αξιολόγησης που απαιτείται σύμφωνα με το άρθρο 6 παράγραφος 3 του κανονισμού (ΕΚ) αριθ. 258/97 έχει διαβιβαστεί στην Επιτροπή πριν από την ημερομηνία εφαρμογής του κανονισμού (ΕΚ) αριθ. 1829/2003.[4]  ΕΕ L 268 της 18.10.2003, σ. 1.(6) Το Κοινό Κέντρο Ερευνών (ΚΚΕρ) της Ευρωπαϊκής Επιτροπής, σε συνεργασία με το Ευρωπαϊκό Δίκτυο Εργαστηρίων γενετικώς τροποποιημένων οργανισμών (ENGL), έχει επικυρώσει μια μέθοδο για την ανίχνευση του αραβόσιτου NK603. Το ΚΚΕρ πραγματοποίησε πλήρη μελέτη επικύρωσης (δοκιμή δακτυλίου) σύμφωνα με τις διεθνώς παραδεκτές κατευθυντήριες γραμμές για τον έλεγχο της απόδοσης μιας ποσοτικοποιημένης και εξειδικευμένης μεθόδου για την ανίχνευση και την ποσοτικοποίηση της μετατροπής του NK603 σε αραβόσιτο. Η εταιρεία Monsanto είχε διαθέσει τα υλικά που ήταν αναγκαία για τη μελέτη. Το ΚΚΕρ έκρινε ότι η απόδοση της μεθόδου ήταν κατάλληλη για τον επιδιωκόμενο σκοπό της, λαμβάνοντας υπόψη τα κριτήρια απόδοσης που πρότεινε το ENGL για τις μεθόδους που υποβάλλονται προς εξέταση της συμμόρφωσης με τους κανονισμούς, καθώς και της τρέχουσας επιστημονικής γνώσης σχετικά με την ικανοποιητική απόδοση μιας μεθόδου. Τόσο η μέθοδος όσο και τα αποτελέσματα της επικύρωσης δημοσιεύτηκαν.(7) Το Κοινό Κέντρο Ερευνών (ΚΚΕρ) της Ευρωπαϊκής Επιτροπής παρασκεύασε το υλικό αναφοράς για τον αραβόσιτο από γενετικώς τροποποιημένο αραβόσιτο της σειράς NK603.(8) Τα τρόφιμα και τα συστατικά τροφίμων από γενετικώς τροποποιημένο αραβόσιτο της σειράς NK 603 πρέπει να επισημαίνονται σύμφωνα με τις διατάξεις του κανονισμού (ΕΚ) αριθ. 1829/2003 και να υπόκεινται στις απαιτήσεις ιχνηλασιμότητας που ορίζονται στον κανονισμό (ΕΚ) αριθ. 1830/2003 σχετικά με την ιχνηλασιμότητα και την επισήμανση γενετικώς τροποποιημένων οργανισμών και την ιχνηλασιμότητα τροφίμων και ζωοτροφών που παράγονται από γενετικώς τροποποιημένους οργανισμούς, και για την τροποποίηση της οδηγίας 2001/18/ΕΚ [5].[5]  ΕΕ L 268 της 18.10.2003, σ. 24.(9) Σύμφωνα με τον κανονισμό (ΕΚ) αριθ. 65/2004 της Επιτροπής, αποδόθηκε στο προϊόν αποκλειστικός κωδικός αναγνώρισης για τους σκοπούς του κανονισμού (ΕΚ) αριθ. 1830/2003.(10) Οι πληροφορίες του παραρτήματος σχετικά με την ταυτοποίηση των τροφίμων και των συστατικών τροφίμων από γενετικώς τροποποιημένο αραβόσιτο της σειράς NK603, μαζί με την επικυρωμένη μέθοδο ανίχνευσης και το υλικό αναφοράς, πρέπει να είναι ανακτήσιμες από το μητρώο του άρθρου 28 του κανονισμού (ΕΚ) αριθ. 1829/2003.(11) Η μόνιμη επιτροπή για την τροφική αλυσίδα και την υγεία των ζώων δεν εξέδωσε ευνοϊκή γνώμη.ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Τα τρόφιμα και τα συστατικά τροφίμων από γενετικώς τροποποιημένο αραβόσιτο της σειράς NK603 (εφεξής καλούμενα «τα προϊόντα») με την ονομασία και τα χαρακτηριστικά που αναφέρονται στο παράρτημα, μπορούν να διατίθενται στην αγορά της Κοινότητας ως νέα τρόφιμα ή νέα συστατικά τροφίμων.Άρθρο 2Τα προϊόντα φέρουν την επισήμανση «γενετικώς τροποποιημένος αραβόσιτος» ή «παράγεται από γενετικώς τροποποιημένο αραβόσιτο», σύμφωνα με τις απαιτήσεις επισήμανσης που καθορίζονται στο άρθρο 13 του κανονισμού (ΕΚ) αριθ. 1829/2003.Άρθρο 3Τα προϊόντα και οι πληροφορίες που περιλαμβάνονται στο παράρτημα καταχωρίζονται στο μητρώο της Κοινότητας για τα γενετικώς τροποποιημένα τρόφιμα και ζωοτροφές.Άρθρο 4Η παρούσα απόφαση απευθύνεται στην εταιρεία Monsanto Europe S.A, Avenue de Tervuren 270-272, B-1150 Βρυξέλλες, Βέλγιο, η οποία εκπροσωπεί την εταιρεία Monsanto Company, ΗΠΑ. Ισχύει για περίοδο 10 ετών.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΚΑΤΑΧΩΡΙΖΟΝΤΑΙ ΣΤΟ ΜΗΤΡΩΟ ΤΗΣ ΚΟΙΝΟΤΗΤΑΣ ΓΙΑ ΤΑ ΓΕΝΕΤΙΚΩΣ ΤΡΟΠΟΠΟΙΗΜΕΝΑ ΤΡΟΦΙΜΑ ΚΑΙ ΖΩΟΤΡΟΦΕΣα) Κάτοχος έγκρισης:Επωνυμία: Monsanto Europe S.A.Διεύθυνση: Avenue de Tervuren 270-272, B-1150 Brussels, BelgiumΕξ ονόματος της εταιρείας Monsanto Company, 800 N. Lindbergh Boulevard St. Louis, Missouri 63167 U.S.A.β) Ονομασία και χαρακτηριστικά των προϊόντων:Τρόφιμα και συστατικά τροφίμων από γενετικώς τροποποιημένο αραβόσιτο (Zea maize L.) της σειράς NK603 με αυξημένη αντοχή στο ζιζανιοκτόνο glyphosate και από όλες τις διασταυρώσεις του με παραδοσιακά αναπαραγόμενες σειρές αραβόσιτου. Ο αραβόσιτος της σειράς NK 603 περιέχει τις κατωτέρω αλληλουχίες DNA σε δύο ακέραιες κασέτες ως εξής:- ένα γονίδιο της 3-φωσφο-5-ενολοπυροσταφυλολο-σικιμικής συνθάσης (esps) από το στέλεχος CP (CP4 ΕSPS) του είδους Agrobacterium spec., που εξασφαλίζει την αντοχή στο glyphosate, ρυθμιζόμενο από το γονίδιο υποκινητή της ακτίνης 1 του ρυζιού, καταληκτική αλληλουχία από το είδος Agrobacterium tumefaciens και την αλληλουχία του πεπτιδίου διαμερισματοποίησης του ενζύμου στους χλωροπλάστες από το γονίδιο epsps του είδους Arabidopsis thaliana.- ένα γονίδιο 3-φωσφο-5-ενολοπυροσταφυλολο-σικιμικής συνθάσης (esps) από το στέλεχος CP (CP4 ESPS) του είδους Agrobacterium spec., που εξασφαλίζει την αντοχή στο glyphosate, ρυθμιζόμενο από το ενισχυμένο γονίδιο υποκινητή 35S του ιού της μωσαϊκής της ανθοκράμβης, καταληκτική αλληλουχία από το είδος Agrobacterium tumefaciens και την αλληλουχία του πεπτιδίου διαμερισματοποίησης του ενζύμου στους χλωροπλάστες από το γονίδιο epsps του είδους Arabidopsis thaliana.γ) Επισήμανση: «Γενετικώς τροποποιημένος αραβόσιτος» ή «παράγεται από γενετικώς τροποποιημένο αραβόσιτο»δ) Μέθοδος ανίχνευσης:- Ποσοτικοποιημένη εξειδικευμένη μέθοδος πραγματικού χρόνου που βασίζεται στην PCR (αλυσιδωτή αντίδραση πολυμεράσης) για τον γενετικώς τροποποιημένο αραβόσιτο NK 603.- Επικυρώθηκε από το Κοινό Κέντρο Ερευνών (ΚΚΕρ) της Ευρωπαϊκής Επιτροπής, σε συνεργασία με το Ευρωπαϊκό Δίκτυο Εργαστηρίων ΓΤΟ (ENGL), και πρόκειται να δημοσιευτεί στη διεύθυνση .- Υλικό αναφοράς: IRMM-415, το οποίο παρασκεύασε το Κοινό Κέντρο Ερευνών (ΚΚΕρ) της Ευρωπαϊκής Επιτροπής.ε) Αποκλειστικός κωδικός αναγνώρισης: MON-00603-6στ) Απαιτούμενες πληροφορίες σύμφωνα με το παράρτημα ΙΙ του πρωτοκόλλου της Καρθαγένης:Δεν ισχύειζ) Όροι ή περιορισμοί σχετικά με τη διάθεση του προϊόντος στην αγορά:Δεν ισχύειη) Απαιτήσεις παρακολούθησης μετά τη διάθεση στην αγορά:Δεν ενδείκνυται